title: Felix Sandström

text: Philadelphia Flyers varasi Sandströmin kolmannella kierroksella 70. pelaajana . Kaudella 2015–2016 hän nousi Brynäsin pääasialliseksi kakkosmaalivahdiksi Bernhard Starkbaumille ja pelasi 25 runkosarja- ja kaksi playoff-ottelua. Sandström aloitti joukkueen kolmesta playoff-ottelusta kaksi.


title: Felix Sandström

text: Sandström pelasi alle 20-vuotiaiden MM-kilpailuissa vuosina 2016 ja 2017. Jälkimmäisessä turnauksessa hän toimi Ruotsin selkeänä ykkösmaalivahtina ja Sandström valittiin koko turnauksen parhaaksi maalivahdiksi. Myös valmennus valitsi hänet joukkueensa turnauksen yhdeksi kolmesta parhaasta pelaajasta. Sandström valittiin myös Tanskaa vastaan pelatun avausottelun päätteeksi Ruotsin ottelun parhaaksi pelaajaksi.


title: Felix Sandström

text: Sandström edusti Ruotsia myös alle 18-vuotiaiden MM-kilpailuissa vuosina 2014 ja 2015. Valmennus valitsi hänet jälkimmäisessä turnauksessa joukkueensa yhdeksi kolmesta parhaasta pelaajasta. Ensimmäisessä turnauksessa Sandström toimi Ruotsin kolmosmaalivahtina, eikä hän mahtunut kertaakaan joukkueen kokoonpanoon. Sandström pelasi myös alle 18-vuotiaiden Ivan Hlinkan muistoturnauksessa vuonna 2014 sekä World U-17 Hockey Challengessa vuosina 2013 ja 2014, joista ensimmäinen turnaus päättyi kultaan.


title: Felix Sandström

text: Sandströmin kaksoisveli Simon pelaa puolustajana Timrå IK:n J20-junioreissa.


title: Uninvited

text: Uninvited voi tarkoittaa ainakin seuraavia:


title: Pieni-Lehtinen

text: Pieni-Lehtinen eli Pieni-Lehtissaari on Päijänteen saari Jyväskylässä (vuoden 2008 loppuun Jyväskylän kaupungin ja Jyväskylän maalaiskunnan rajalla). Lähimmät muut saaret ovat Vuoritsalo idässä ja Iso-Lehtisaari pohjoisessa.


title: Homicide – pelon kadut

text: Homicide – pelon kadut ("Homicide: Life on the Street") on yhdysvaltalainen poliisisarja, joka kertoo Baltimoren poliisilaitoksen henkirikosyksiköstä. Sarjaa esitettiin NBC-kanavalla vuosina 1993–1999 yhteensä seitsemän tuotantokautta ja 122 jaksoa. Se perustuu David Simonin kirjaan "".


title: Majasaari

text: Majasaari on Päijänteen saari Muuramen kirkonkylän lähellä. Lähimmät nimetyt muut saaret ovat Saarenkylän saari etelässä ja Korpinen idässä. Vuonna 2014 viranomaiset hajottivat saaressa sijainneen Venäjän vallan aikaisen kummelin. Tämän jälkeen säädettiin, että sisävesien kivikummeleita ei saa purkaa kertomatta Museovirastolle ja kuulematta paikallisia ihmisiä.


title: Kylänlahti (Muurame)

text: Kylänlahti on Päijänteen lahti Muuramessa. Pohjois- ja länsipuolella on Muuramen kirkonkylä, idässä Paavalinvuori. Lahteen laskee lounaasta päin Muuratjärvestä Muuramenjoki. Kylänlahden rannalla on uimaranta.


title: Joining You

text: Joining You on kanadalaisen laulaja-lauluntekijä Alanis Morissetten kappale hänen neljänneltä ja toiselta kansainväliseltä studioalbumiltaan, "Supposed Former Infatuation Junkie". Se julkaistiin albumin toisena singlenä Euroopassa 3. tammikuuta 1999. Kappaleen on tehnyt ja tuottanut Alanis Morissette yhdessä Glen Ballardin kanssa.


title: Joining You

text: "Joining You" oli parhaimmillaan sijalla 16 "Billboard" Modern Rock Tracks -listalla.


title: Uutelanmäki

text: Uutelanmäki on mäki Korpilahden Moksin kylässä. Sen korkeus merenpinnasta on 257,8 m, ja sen huippu on Jyväskylän korkein kohta. Uutelanmäellä on taukoriihi.


title: Suomen Palloliiton Helsingin piiri

text: Suomen Palloliiton Helsingin piiri on vuonna 1924 perustettu Suomen Palloliiton (SPL) piirijärjestö, joka järjestää jalkapallon ja futsalin kilpailutoimintaa sekä niiden valmennusta ja koulutusta Helsingissä. Piirijohtajana on vuodesta 2001 lähtien toiminut Jari Kurittu. SPL:n Helsingin piirin toimisto sijaitsee Pasilassa osoitteessa Maistraatinkatu 5.


title: Suomen Palloliiton Helsingin piiri

text: Suomalainen jalkapalloyhteisön järjestörakenne syntyi ja kehittyi 1900-luvun alkuvuosikymmeninä niin, että valtakunnallinen järjestö Suomen Palloliitto perustettiin ensin vuonna 1907 ja alueelliset järjestöt, piirit, vasta myöhemmin. Useimmiten asiat etenevät päinvastaisessa järjestyksessä. Jalkapalloväen kohdalla järjestys oli luonnollinen siksi, että jalkapalloharrastus oli Palloliiton perustamisen aikoihin kapealla pohjalla ja muutaman eri paikkakunnilla sijaitsevan seuran varassa. Kun Helsinki jo tuolloin oli vahvimpia jalkapallopaikkakuntia, oli luonollista, että liiton kuudesta perustajaseurasta kaksi, Unitas ja PUS, oli helsinkiläisiä.


title: Suomen Palloliiton Helsingin piiri

text: Suomen Palloliiton Helsingin piiri on Suomen pallopiireistä vanhin. Se perustettiin Palloliiton sääntöuudistuksen valmistuttua vuonna 1923 ja sen mukaisen organisaatiouudistuksen tultua voimaan. Asiamiesorganisaatiosta siirryttiin nyt alueellisesti toimiviin piiriorganisaatioihin. 9. tammikuuta 1924 kokoontuivat helsinkiläisten toimivien jalkapalloseurojen edustajat perustamaan jo vuosisadan alussa suuren suosion saavuttaneen palloilulajin edistämiseksi omaa piiriä. Myöhemmin samana vuonna perustettiin kolme muuta piiriä Vaasaan, Turkuun ja Viipuriin.


title: Suomen Palloliiton Helsingin piiri

text: Helsingin piirin perustamisvuonna 1924 siihen kuului seitsemän seuraa, joukkueita oli 28 ja niille järjestettyjä otteluita 51. Vuonna 1998 piirissä oli 150 jäsenseuraa, joilla oli 636 joukkuetta. Ottelujen määrä oli 4 251 ja niihin osallistui yli 10 200 lisenssipelaajaa. Jalkapalloperinteen elinvoimaisuutta kuvaa, että piirin perustajaseuroista HIFK, HJK, HPS ja Kiffen ovat edelleen sen kilpailutoiminnassa näkyvästi mukana.


title: Suomen Palloliiton Helsingin piiri

text: Piiriin kuuluu 131 jäsenseuraa (31.8.2013). Rekisteröityjä pelaajia piirin seuroissa oli vuoden 2012 lopussa 14  798.


title: Suomen Palloliiton Helsingin piiri

text: Piirin toiminta-ajatuksen mukaisesti kaikilla tulee olla mahdollisuus harrastaa jalkapalloa omalla tasollaan ja erilaisissa rooleissa. Piirin toiminnassa sen halutaan näkyvän siten, että jäsenistölle tarjotaan kysyntä- ja tarvelähtöisesti jalkapalloilun kilpailu- ja harrastustoimintaan liittyviä palveluja sekä toimitaan jäsenistön edunvalvojana.


title: Suomen Palloliiton Helsingin piiri

text: Piirin arvot ovat osaaminen, oikeudenmukaisuus ja avoimuus. Toiminta perustuu tarpeiden tuntemukseen, nopeaan reagointikykyyn, palveluhenkisyyteen ja vahvaan osaamiseen sekä toimintojen jatkuvaan kehittämiseen


title: Suomen Palloliiton Helsingin piiri

text: Helsingin piirissä ja sen jäsenseuroissa tehty työ jalkapallon edistämiseksi on kautta vuosien ollut korkealaatuista. Kansallisessa kilpailutoiminnassa helsinkiläisseurat ovat jatkuvasti olleet vahvasti esillä lippulaivanaan HJK, joka on voittanut miesten Suomen mestaruuden peräti 27 kertaa.


title: Suomen Palloliiton Helsingin piiri

text: Nuorisotoimintaan on panostettu voimakkaasti. Helsingin piiri on ollut edelläkävijä talenttivalmennuksessa, joka käynnistettiin 1990-luvun alussa poikahaavien nimellä. Ensimmäiseen haavi-ikäryhmään kuului muun muassa Mikael Forssell. Helsingin piirin joukkueet ovat valtakunnallisesti menestyneet erinomaisesti sekä poikien että tyttöjen osalta.


title: Suomen Palloliiton Helsingin piiri

text: Huomioitu ainoastaan Helsingin piirin toiminnan aikana saavutetut ansiot.


title: Suomen Palloliiton Helsingin piiri

text:
Suomen mestaruus (miehet)
Suomen Cup mestaruus (miehet)
Liigacup mestaruus (miehet)
Suomen mestaruus (naiset)
Suomen Cup mestaruus (naiset)
Liigacup mestaruus (naiset)


title: Suomen Palloliiton Helsingin piiri

text:
Suomen mestaruus (miehet)
Suomen mestaruus (naiset)


title: Unsent

text: Unsent on kanadalaisen laulaja-lauluntekijä Alanis Morissetten kappale hänen neljänneltä ja toiselta kansainväliseltä studioalbumiltaan, "Supposed Former Infatuation Junkie". Se julkaistiin albumin kolmantena singlenä 18. maaliskuuta 1999. Kappaleen on tehnyt Alanis Morissette yhdessä Glen Ballardin kanssa. Kappaleen ovat tuottaneet Alanis Morissette, Glen Ballard ja Nick Rasculinecz. Kappale oli yksi muutamista kyseisen albumin kappaleista, joissa Morissette soittaa huuliharppua. Morissette ohjasi kappaleen musiikkivideon.


title: Unsent

text: Epätavanomaisen kappaleesta tekee se, että siinä ei ole kertosäettä tai "koukkua". Sanoitukset koostuvat kirjeistä, jotka ovat osoitettu Morissetten entisille poikaystäville ja ystäville.


title: Ässä-jekki-kakkonen

text: Ässä-jekki-kakkonen on korttiuhkapeli, jossa todennäköisyys on niin paljon pelin järjestäjän hyväksi, että sitä järjestävät lähinnä korttihuijarit. Järjestäjä, tavallisesti korttihuijari, jakaa kortit kolmeen pinoon. Hän voittaa, jos yhden tai useamman pinon alimmainen kortti on ässä, sotamies eli jekki tai kakkonen. Huijattava voittaa, jos minkään pinon alimmainen ei ole mikään noista. Koska noin 60 prosentin todennäköisyydellä vähintään yksi noista kolmesta kortista on joko ässä, sotamies tai kakkonen, korttihuijarin voittosuhde on melkoisen hyvä.


title: Luettelo televisiosarjan Langalla jaksoista

text: "Langalla" ("The Wire") on yhdysvaltalainen rikosdraamasarja, jonka on luonut David Simon. Sarjaa esitettiin HBO-kanavalla vuosina 2002–2008 viisi tuotantokautta ja 60 jaksoa. "Langalla" sijoittuu Baltimoreen, Marylandin osavaltioon. Jokainen tuotantokausi kertoo kaupungin eri osista; järjestyksessä ne ovat: huumekauppa, satama, politiikka, koulu ja lehdistö. Jokaisen jakson alussa on niin sanottu mietelause (), joka on useimmiten lainaus jonkin hahmon vuorosanasta kyseisessä jaksossa.


title: Olympic Airwaysin lento 417

text: Tohtori Abid Hanson kuoli 4. tammikuuta 1998 Olympic Airwaysin lennolla 417 Ateenasta New Yorkiin altistuttuaan tupakansavulle.


title: Olympic Airwaysin lento 417

text: Hanson, joka oli toistuvasti kärsinyt anafylaktisista reaktioista ja herkkyydestä tupakansavuun, oli pyytänyt paikkaa tupakoimattomien osastosta. Noustuaan perheineen koneeseen Ateenassa Hanson huomasi, että heille osoitetut paikat olivat vain kolmen rivin päässä tupakointiosastosta, jota ei ollut erotettu muusta matkustamosta mitenkään. Perhe pyysi toistuvasti paikkoja kauempana tupakointiosastosta, mutta lentoemäntä Maria Leptorgou ei suostunut siirtämään heitä yhdellekään 11 vapaana olleesta paikasta. Savu aiheutti Hansonille anafylaktisen reaktion, johon hän kuoli joitakin tunteja myöhemmin lääkärin avusta huolimatta.


title: Olympic Airwaysin lento 417

text: Jo ennen lennon 417 tapahtumia Kansainvälisen siviili-ilmailujärjestön (ICAO) ilmailulääketiedeosasto piti tupakointia lentokoneessa turvallisuusriskinä. Se oli yrittänyt saada aikaan tupakoinnin täyskiellon jo vuonna 1996.


title: Olympic Airwaysin lento 417

text: Hansonin leski haastoi Olympic Airwaysin oikeuteen. Ennen kuin juttu ("Olympic Airways v. Hanson", 540 U.S. 644) päätyi vuonna 2004 Yhdysvaltain korkeimman oikeuden käsiteltäväksi, sitä oli käsitelty alemmissa oikeusasteissa.


title: Olympic Airwaysin lento 417

text: Alioikeus totesi Olympic Airwaysin olevan vastuussa Hansonin kuolemasta. Se täytti aiemmassa oikeustapauksessa ("Air France v. Saks", 470 U.S. 392) vuonna 1985 määritellyt onnettomuuden tunnusmerkit: lentoemännän haluttomuus siirtää Hanson istumaan muualle oli Hansonista riippumatonta, odottamatonta ja epätavallista alan standardit, Olympicin käytännöt ja pyynnön yksinkertaisuus huomioon ottaen.


title: Olympic Airwaysin lento 417

text: Olympic Airways valitti päätöksestä. Ylioikeus vahvisti yksimielisesti alioikeuden päätöksen sekä sen, että lentoemäntä Leptorgoun toiminta ei täyttänyt ainoastaan Varsovan sopimuksen artiklassa 17 määriteltyjä onnettomuuden tunnusmerkkejä vaan että se voitiin katsoa myös artiklan 25 mukaiseksi tahalliseksi rikkomukseksi, ja niinpä korvauksiin määritetty 75 000 dollarin katto poistui.


title: Olympic Airwaysin lento 417

text: Olympic Airways valitti myös muutoksenhakutuomioistuimen päätöksestä. Korkein oikeus totesi kuitenkin, että Leptorgoun toiminta täyttää onnettomuuden tunnusmerkit, ja niinpä ylioikeuden päätös vahvistettiin. Olympic Airways määrättiin maksamaan 1,4 miljoonan dollarin korvaukset.


title: Francesco Mimbelli (D561)

text: Francesco Mimbelli (runkonumero D561) on Italian laivaston Durand de la Penne -luokan hävittäjä.


title: Francesco Mimbelli (D561)

text: Alus tilattiin Riva Trigososta Fincantierilta nimellä "Ardimentoso". Sen köli laskettiin 1989 ja alus laskettiin vesille 13. huhtikuuta 1991. Alus nimettiin 1992 uudelleen toisen maailmansodan sankarin mukaan "Francesco Mimbelliksi" ja se liitettiin laivastoon 18. lokakuuta 1993.


title: Francesco Mimbelli (D561)

text: Alus osallistui Adrianmerellä Naton johtamiin operaatioihin Bosniassa ja se on palveluksessa vuonna 2015.


title: RN Alessandro Poerio

text: RN Alessandro Poerio () oli Italian kuninkaallisen laivaston ensimmäisessä maailmansodassa palvellut Poerio-luokan laivueenjohtaja.


title: RN Alessandro Poerio

text: Alus tilattiin Genovasta Ansaldolta. Sen köli laskettiin 25. kesäkuuta 1913 ja alus laskettiin vesille 4. elokuuta 1914. Alus liitettiin laivastoon 25. toukokuuta 1915.


title: RN Alessandro Poerio

text: Alus luovutettiin 1937 Espanjalle, joka nimesi sen "Huescaksi". Se poistettiin Italian alusluettelosta kesäkuussa 1938. Espanja romutti aluksen 1953.


title: RN Guglielmo Pepe

text: RN Guglielmo Pepe () oli Italian kuninkaallisen laivaston ensimmäisessä maailmansodassa palvellut Poerio-luokan laivueenjohtaja.


title: RN Guglielmo Pepe

text: Alus tilattiin Genovasta Ansaldolta. Sen köli laskettiin 2. heinäkuuta 1913 ja alus laskettiin vesille 17. syyskuuta 1914. Alus liitettiin laivastoon 20. elokuuta 1915.


title: RN Guglielmo Pepe

text: Alus luovutettiin 1937 Espanjalle, joka nimesi sen "Terueliksi". Se poistettiin Italian alusluettelosta kesäkuussa 1938. Alus romutettiin 1948.


title: RN Cesare Rossarol (1914)

text: RN Cesare Rossarol () oli Italian kuninkaallisen laivaston ensimmäisessä maailmansodassa palvellut Poerio-luokan laivueenjohtaja.


title: RN Cesare Rossarol (1914)

text: Alus tilattiin Genovasta Ansaldolta. Sen köli laskettiin 30. kesäkuuta 1913 ja alus laskettiin vesille 15. elokuuta 1914. Alus liitettiin laivastoon 6. elokuuta 1915.


title: RN Cesare Rossarol (1914)

text: Alus upposi osuttuaan miinaan 16. marraskuuta 1918.


title: Simon Kiri

text: Simon Kiri on vuonna 1926 perustettu simolainen urheiluseura. Seuran lajeja ovat pesäpallo, hiihto ja jossain määrin myös yleisurheilu. Simon Kiri tunnetaan erityisesti pesäpallosta ja on toinen Lapissa edelleen pesäpalloa harjoittavista urheiluseuroista. Simon Kiri pelaa maakuntasarjassa. Vuoden 2016 alussa Simon Kiri ilmoitti että sen miestenjoukkue pelaa kesällä 2016 ykköspesiksessä.


title: Simon Kiri

text: Simon Kiri sai alkunsa, kun paikalliset suurtilalliset, uittotyöjohtajat ja sahojen omistajat pelkäsivät työnlaadun heikentyvän, jos työntekijät käyttäisivät aikansa juopotteluun tai muuten huonosti. Simossa päätettiin perustaa urheiluseura ja nimeksi tulisi Simon Kiri. Simon Kiri keräsi nopeasti suosioa ja kasvoi, osittain myös sahojen ja suurtilallisten lahjoitusten ohella. Monissa kunnissa alkoi todellinen urheiluseura villitys, esikuvana samat aatteet kuin Simossa.


title: Simon Kiri

text: Aluksi seura kustansi vain räpylän ja joukkueeseen otettiin vain yli 15-vuotiaita miehiä, hieman myöhemmin myös naisia. Seuran vaurastuessa alkoi se kustantaa kaikki pelaajien varusteet. Simon Kirin mukana perustettiin myös Simossa, kuin koko Meri-Lapissa tunnetut "Jokivarren kisat," joissa Simon eri kylät kilpailivat keskenään eri urheilulajeissa. Kisat olivat huipussaan 1980-luvulla, mutta vuosikymmenen loppupuolella kisat hiipuivat. Kisoja järjestettiin 1980-luvun loppuun asti.


title: Simon Kiri

text:
Pesäpallolla on Simossa pitkät ja vahvat perinteet. Pesäpallotoiminta oli pitkälti 1930-luvulle vähäistä, mutta 1930-luvun puolivälissä, erityisesti 1940-luvulla Simon Kiri nousi alueensa johtavaksi joukkueeksi. Se on muun muassa Kaisa Salmelan kasvattajaseura. 2000-luvulle tultaessa moni Lapin urheiluseuroista lopetti pesäpallotoiminnan ja Simon Kiri siirtyi pelaamaan Pohjois-Pohjanmaan maakuntasarjaan.
Simon Kiri ylläpitää vahvaa junioritoimintaa ja lähes kaikki Simon Kirin nykyisistä naisten- ja miestensarjan pelaajista ovat Simon Kirin junioritoiminnan kasvattamia. Koska Simon väestö koostu paljolti nuorista, kuten pienissä kunnissa yleensä, on Simon Kirin toiminta kannattavaa.


title: Neka mi ne svane

text: Neka mi ne svane () on kroatialaislaulaja Danijelan kappale, joka edusti Kroatiaa Eurovision laulukilpailussa 1998.


title: Neka mi ne svane

text: Kappale sai 131 pistettä ja sijoittui viidenneksi 25 kappaleen joukossa.


title: May Britt

text: May Britt (s. 22. maaliskuuta 1934) on ruotsalainen näyttelijä, joka teki lyhyen uran 1950-luvun italialaisissa ja yhdysvaltalaisissa elokuvissa. Hän vetäytyi alalta mentyään 1960 naimisiin Sammy Davis, Jr.:n kanssa.


title: May Britt

text: Maybritt Wilkens, joka oli hänen alkuperäinen nimensä, sai sopimustarjouksen vuonna 1951 italialaisten elokuvatuottajien Carlo Pontin and Mario Soldatin etsiessä Ruotsista nuorta vaaleaa näyttelijää elokuvaan "Jolanda, la figlia del Corsaro Nero". May Britt oli tällöin työntekijänä valokuvaamossa, joka teki koekuvauksia. Hän muutti Roomaan, jossa hänen ensiroolinsa oli Jolanda-filmissä (1952). Seuraavina vuosina hän esiintyi useissa Cinecittà-elokuvissa.


title: May Britt

text: May Britt siirtyi vuonna 1958 Hollywoodiin tehtyään sopimuksen 20th Century Fox -yhtiön kanssa. Hän esiintyi elokuvassa "The Young Lions" (1958) Marlon Brandon ja Montgomery Cliftin kanssa ja "Murder, Inc." -filmissä Peter Falkin kanssa. Hän teki pääroolin vuoden 1959 "The Blue Angel" -elokuvassa.


title: May Britt

text: Britt tapasi vuonna 1959 Sammy Davis, Jr.:n. He avioituivat joulukuussa 1960. Avioliitto aiheutti ristitiitoja. Huhun mukaan John F. Kennedy ja Robert F. Kennedy kehottivat Frank Sinatraa puhumaan Davisille, että häät lykättäisiin vuoden 1960 presidentinvaalien jälkeiseen aikaan. Tähän aikaan rotujen välinen avioliitto oli kielletty 31:ssä Yhdysvaltojen osavaltiossa. Britt myös kääntyi juutalaisuuteen avioliittonsa yhteydessä. Avioliiton takia Britt jätti filmiroolit. Avioliitto päättyi eroon 1968, kun Davis tunnusti suhteen tanssija Lola Falanan kanssa. Eron jälkeen Britt esiintyi satunnaisesti televisiossa vuoteen 1988. Hänestä on tehty roolihahmo tv-elokuvaan Rat Pack.


title: Susa (täsmennyssivu)

text: Susa voi tarkoittaa seuraavia:


title: Dravo Corporation

text: Dravo Corporation oli yhdysvaltalainen laivanrakennusyritys, jolla oli telakat Pennsylvaniassa Pittsburghissa ja Delawaressa Wilmingtonissa. Frank ja Ralph Dravo perustivat vuonna 1891 yhtiön Pittsburghissa ja se kirjautui pörssiin 1936, jolloin siitä tuli julkinen yhtiö. Yhtiö sai 5. maaliskuuta 1942 ensimmäisenä yrityksenä asevoimien "Army-Navy E Awardin" merkittävästä sodanajan tuotannosta. Carmeuse osti yhtiön osake-enemmistön 192 miljoonalla dollarilla vuonna 1998.


title: Mesoksaalihappo

text: Mesoksaalihappo eli ketomalonihappo tai oksomalonihappo (CHO) on ketodikarboksyylihappoihin kuuluva orgaaninen yhdiste. Yhdisteen suolat ja esterit ovat nimeltään mesoksalaatteja. Mesoksaalihappoa esiintyy sinimailasen ("Medicago sativa") ja juurikkaiden ("Beta") juurissa.


title: Mesoksaalihappo

text: Huoneenlämpötilassa mesoksaalihappo on valkoista kiteistä ainetta. Se liukenee hyvin veteen ja alkoholeihin sekä dietyylieetteriin. Vedestä se kiteytyy hydraattinaan dihydroksimalonihappona. Keitettäessä mesoksaalihapon vesiliuosta yhdiste hajoaa glyoksyylihapoksi ja hiilidioksidiksi. Yhdiste kykenee kelatoimaan monia metalli-ioneja.


title: Mesoksaalihappo

text: Mesoksaalihappoa voidaan valmistaa hapettamalla tartronihappoa vismuttinitraatin avulla. Muita tapoja ovat glyserolin hapetus, malonihapon reaktio typpihapokkeen kanssa ja muodostuvan tuotteen hydrolyysi, malonihapon esterien ja dityppitrioksidin välisellä reaktiolla sekä elektrolysoimalla viinihappoa emäksisissä olosuhteissa. Yhdistettä muodostuu myös pieniä määriä orgaanisista yhdisteistä, kun jätevesiä käsitellään otsonilla.


title: Centauro (F554)

text: Centauro (runkonumero F554) oli Italian laivaston Canopo-luokan fregatti.


title: Centauro (F554)

text: Alus tilattiin Ansaldolta. Sen köli laskettiin 31. toukokuuta 1952 ja alus laskettiin vesille 4. huhtikuuta 1954. Alus liitettiin laivastoon 5. toukokuuta 1957.


title: Centauro (F554)

text: Alus poistettiin alusluettelosta 1984.


title: Koskinen ja siimamies

text: Koskinen ja siimamies on Seppo Jokisen kirjoittama vuonna 1996 julkaistu rikosromaani, jonka kustansi Karisto. Romaani oli Seppo Jokisen esikoisteos ja voitti ilmestymisvuonnaan Tampereen kaupungin kirjallisuuspalkinnon. 2007 Karisto julkaisi teoksen myös pokkarina 2010 teos julkaistiin Ola Tuomisen lukemana äänikirjana.


title: Koskinen ja siimamies

text: Alkusyksy 1996 on muutenkin kiireinen rikosylikonstaapeli Sakari Koskiselle, kunnes 16-vuotias Katja Autio löytyy kuristettuna tien varresta Hervannassa. Myös raivostunut tytön isä ryhtyy omiin tutkimuksiinsa. Pian tapahtuu se mitä poliisit Sorin poliisitalolla ovat pelänneet: toinen murha. Paineet kasvavat ja jokainen hetki voi merkitä uutta murhaa. Samalla Koskinen tuntee syyllisyyttä siitä ettei aika riitä perhe-elämään ja naispuolinen työkaveri herättää hänen kiinnostuksensa.


title: Petter

text:
Petter on miehen etunimi, raamatullisen Petrus- eli Pietari -niminen
skandinaavinen vastine. Suomessa nimi esiintyy muodossa Petteri. Petterin nimipäivä on suomenruotsalaisen kalenterin mukaan 29. kesäkuuta, joka on vanhastaan ollut apostoli Pietarin muistopäivä.


title: Petter

text:
Suomessa nimi Petter on Väestörekisterikeskuksen tietojen mukaan
annettu toukokuun 2017 loppuun mennessä 6 745 miehelle ja alle 10 naiselle.


title: Hammersmith Bridge

text: Hammersmith Bridge on riippusilta, joka ylittää Thamesin Länsi-Lontoossa. Sillan pohjoispuolella on Hammersmith and Fulhamin kaupunkipiiri, ja eteläpuolella Richmond upon Thames. Nykyinen silta avattiin liikenteelle vuonna 1887. Sitä ennen samalla paikalla oli ollut vanhempi silta vuodesta 1827.


title: Hammersmith Bridge

text: Hammersmith Bridge on 210 metriä pitkä ja 13 metriä leveä. Siltaa on korjattu ja vahvistettu useaan otteeseen, koska sitä ei ollut alun perin suunniteltu Lontoon nykyisille liikennemäärille.


title: Omar McLeod

text: Omar McLeod (s. 25. huhtikuuta 1994) on jamaikalainen pika-aitajuoksija, joka kilpailee pääosin 110 metrin aitajuoksussa.


title: Omar McLeod

text: McLeod osallistui Ranskan Lillessä pidettyihin vuoden 2011 alle 18-vuotiaiden MM-kilpailuihin, joissa hän oli 110 metrin aidoissa neljäs ja 400 metrin aidoissa kahdeksas. Vuoden 2015 MM-kilpailuissa Pekingissä hän sijoittui finaalin kuudenneksi.


title: Omar McLeod

text: Vuoden 2016 sisäratojen MM-kilpailuista Portlandista McLeod saavutti kultaa 60 metrin aitajuoksusta Jamaikan ennätysajalla 7,41. Toukokuussa 2016 hän voitti Timanttiliigan osakilpailun Dohassa ja Shanghaissa. Saman vuoden kesäolympialaisissa Rio de Janeirossa hän voitti 110 metrin aitojen kultaa ajalla 13,05.


title: Omar McLeod

text: Huhtikuussa 2016 McLeod juoksi 100 metriä aikaan 9,99 s ja hänestä tuli historian ensimmäinen ihminen, joka on juossut 100 metriä alle 10 sekunnin sekä 110 metrin aidat alle 13 sekunnin.


title: Omar McLeod

text: Kesäkuussa 2017 McLeod juoksi Jamaikan mestaruuskilpailuissa maansa ennätyksen 12,90 s. Kaikkien aikojen tilastossa hän nousi jaetulle viidennelle sijalle. Hän voitti maailmanmestaruuden Lontoossa 2017 ajalla 13,04.


title: Omar McLeod

text: Ulkoradoilla


title: Omar McLeod

text: Sisäradoilla


title: Baramandougou

text: Baramandougou on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen varrella 75 kilometriä Sanista maanteitse koilliseen. Kunnassa on 9 100 asukasta (vuonna 2009).


title: Baramandougou

text: Baramandougoun kunta rajoittuu etelässä Sanin piirin Ténén, lounaassa Fionin ja lännessä Ouolonin, idässä Tominianin piirin Fangasson sekä pohjoisessa Moptin alueen Djennén piirin Niansanarién ja Dandougou Fakalan kuntiin. Seutu kuuluu Sahelin vyöhykkeeseen.


title: Baramandougou

text: Kuntaan kuuluu kymmenen kylää. Asukkaat ovat etupäässä boboja. Lisäksi on bambaroita, fulbeja ja bozoja. Vallitsevat uskonnot ovat islam, animismi ja kristinusko.


title: Baramandougou

text: Paikallisia elinkeinoja ovat maanviljely, karjanhoito, käsityöammatit, pienimuotoinen kaupankäynti ja kalastus. Tärkeimmät viljelykasvit ovat hirssi, lehmänpapu, maapähkinä, riisi, sipuli ja tupakka. Kotieläimiä ovat naudat, aasit, hevoset, lampaat ja vuohet. Kunnassa pidetään viikoittaiset markkinat.


title: Baramandougou

text: Kunnan liikenneyhteydet ovat heikot. Palveluihin kuuluvat neljä julkista koulua, yksi kyläkoulu ja yläkoulu, koulutus- ja kehittämiskeskus sekä terveysasema.


title: Terapian tarpeessa (televisiosarja)

text: Terapian tarpeessa () on yhdysvaltalainen tilannekomedia, joka perustuu vuonna 2003 julkaistuun elokuvaan "Anger Management". Yhdysvalloissa sarjan esittäminen aloitettiin 28. kesäkuuta 2012 FX:n kanavalla. Suomessa sarjaa esittää TV5.


title: Terapian tarpeessa (televisiosarja)

text: Sarjan päänäyttelijänä on Charlie Sheen, jonka roolihahmo on hyvin samankaltainen kuin Jack Nicholsonin hahmo elokuvassa.


title: Terapian tarpeessa (televisiosarja)

text: 7. marraskuuta 2014 FX ilmoitti, ettei sarjaa jatketa toisen tuotantokauden jälkeen.


title: Terapian tarpeessa (televisiosarja)

text: Sarja pyörii Charlie Goodsonin (Charlie Sheen) ympärillä. Hän on vihanhallintaongelmasta kärsivä baseballpelaaja. Tohtori Kate Walesin (Selma Blair) avulla hän pystyi jatkamaan urheilu-uraa MLB-tasolle, kunnes tärkeässä ottelussa menetti hermonsa ja iski mailalla polveensa, mikä johti uran päättymiseen. Charlie palasi koulun penkille ja luki itsensä vihanhallintaterapeutiksi.


title: Terapian tarpeessa (televisiosarja)

text: Charliella on ex-vaimo Jennifer (Shawnee Smith), jota hän petti useasti urheilu-uransa aikana. Heillä on teini-ikäinen OCD-häiriöinen tytär, Sam.


title: Terapian tarpeessa (televisiosarja)

text: Kate ja Charlie toimivat toisilleen terapeutteina, jonka lisäksi he tasapainottelevat ystäväsuhteen ja seksisuhteen välillä.


title: Terapian tarpeessa (televisiosarja)

text: Heinäkuussa 2011 Charlie Sheen ilmoitti suunnittelevansa televisiosarjaa "Anger Management" -elokuvan ympärille. Sarja oli Sheenin ensimmäinen sen jälkeen kun hänet irtisanottiin CBS:n "Miehen puolikkaista". FX ilmoitti ostaneensa kymmenen jaksoa kokeeksi ja tilaavansa 90 jaksoa lisää, jos se menestyy. Vuonna 2014 FX ilmoitti, että sarja jää 100 jakson pituiseksi.


title: Marcel Lomnický

text: Marcel Lomnický (s. 6. heinäkuuta 1987 Nitra, Tšekkoslovakia) on slovakialainen moukarinheittäjä. 180 senttimetriä pitkä ja 90 kilogrammaa painava Lomnický edustaa yhdysvaltalaisen Virginian teknillisen yliopiston yleisurheilujoukkuetta.


title: Marcel Lomnický

text: Lomnický sijoittui viidenneksi Rio de Janeiron olympialaisissa 2016. Vuoden 2012 kesäolympialaisissa Lontoossa hän jäi karsintaan. Hän on osallistunut neljästi MM-kilpailuihin, vuosina 2011, 2013, 2015 ja 2017 parhaana tuloksenaan Moskovan 2013 ja Pekingin 2015 kilpailuiden kahdeksas sija. EM-kilpailuissa Lomnický on ollut mukana vuosina 2010, 2012, 2014 ja 2016, parhaina sijoituksinaan vuoden 2016 kisojen viides ja 2014 seitsemäs tila. Vuoden 2015 Euroopan kisoissa Bakussa (Euroopan joukkuemestaruuskilpailujen kolmosliiga) Lomnický voitti moukarinheiton. Hänellä on myös kaksi hopeaa kesäuniversiadeista vuosilta 2011 ja 2013.


title: Pernilla

text: Pernilla on naisen etunimi. Pernilla on lyhentymä nimestä Petronella, joka on johdettu roomalaisesta sukunimestä Petronius.


title: Pernilla

text: Suomessa nimi Pernilla on yleistynyt vasta 1960-luvulta lähtien. Väestörekisterikeskuksen tietojen nimi on vuosina 1960–2009 annettu kaikkiaan 597 henkilölle. Sitä vastoin ennen vuotta 1960 syntyneitä Pernilloja on alle 10. Pernillan nimipäivä on vuodesta 1995 lähtien ollut suomenruotsalaisen kalenterin mukaan 29. kesäkuuta; suomenkielisessä kalenterissa nimeä ei ole.


title: Pernilla

text: Norjassa ja Tanskassa on nimestä variaatio, Pernille.


title: Ateenan maanjäristys 1999

text: Ateenan maanjäristys 7. syyskuuta 1999, joka kesti arviolta 15 sekuntia, oli maan tuhoisin luonnonmullistus sitten vuoden 1981 maanjäristyksen. Vaikutukset huomattiin suurella alueella Keski-Kreikassa. Ateenan metropolialueen läheisyys lisäsi aineellisia tuhoja erityisesti Áno Liósiassa, Acharnésissa, Fylíssä ja Thrakomakedónesissa.


title: Ateenan maanjäristys 1999

text: Järistys sattui vain alle kuukausi sen jälkeen kun Turkissa oli ollut huomattavasti tuhoisampi İzmitin maanjäristys. Maitten toisilleen antama katastrofiapu lievitti tulehtuneita diplomaattisuhteita.


title: Dah

text: Dah on maalaiskunta ja sen keskuskylä Ségoun alueen Sanin piirissä Malissa. Se sijaitsee 20 kilometriä Sanista etelään. Kunnassa on 12 900 asukasta (vuonna 2009).


title: Dah

text: Dahin kunta rajoittuu etelässä Sanin piirin Sourountounan, lännessä Diélin ja N’Torosson, pohjoisessa Niasson, Sanin ja Somon sekä idässä Tominianin piirin Yasson kuntiin. Seutu kuuluu Sudanin ja Sahelin siirtymäalueeseen. Pinnanmuodostukseltaan se on tasankoa. Pysyviä vesistöjä ei ole.


title: Dah

text: Kuntaan kuuluu 26 kylää. Asukkaat ovat bambaroita, miniankoja, fulbeja ja markoja.


title: Dah

text: Seudun pääelinkeinot ovat maanviljely ja karjanhoito. Djebén alangolla kehitetään riisin viljelyä. Kotieläimiä ovat naudat, lampaat, vuohet, hevoset ja aasit. Lisäksi harjoitetaan keräilyä, pienimuotoista kaupankäyntiä ja käsityöammatteja. Dahissa ja Tourassa pidetään viikoittaiset markkinat.


title: Dah

text: Kunnan läpi kulkee Sanista etelään johtava maantie RN13. Palveluihin kuuluvat kaksi julkista koulua, seitsemän kyläkoulua, koraanikoulu ja terveysasema.


title: Artur Paporotnyi

text: Artur Sergejevitš Paporotnyi (, s. 28. marraskuuta 1985 Mirnyi) on venäläinen beachfutispelaaja, joka edustaa Kristall-seuraa ja Venäjän beachfutismaajoukkuetta. Pelipaikaltaan 193-senttinen ja 88-kiloinen Paporotnyi on puolustaja.


title: Artur Paporotnyi

text: Paporotnyin suurin voitto Venäjän maajoukkueen kanssa on MM-kulta vuodelta 2011 Ravennasta. Paporotnyi pelasi turnauksessa neljässä ottelussa. Vuonna 2015 hän oli mukana voittamassa kultaa Euroopan kisoista Bakusta. Paporotnyi onnistui turnauksessa neljästi maalinteossa. Vuonna 2015 hän saavutti myös MM-pronssia.


title: Artur Paporotnyi

text: Paporotnyi edustaa nykyisin Kristall-seuraa. Aiemmin hän on edustanut pietarilaista CITY:ä ja Maina-Biraa.


title: Kullannuppu

text: Kullannuppu (engl. "Blossom") on yhdysvaltalainen tilannekomedia, jota esitettiin NBC-kanavalla vuosina 1990–1995. Sarja kertoo isänsä ja kahden veljensä kanssa asuvasta teinitytöstä Blossom Russo, jota esittää Mayim Bialik. Suomessa sarjaa nähtiin MTV3-kanavalla.


title: Vemmelsääri

text: Vemmelsääri voi tarkoittaa seuraavia asioita:


title: Marcus Högberg

text: Marcus Erik Högberg (s. 25. marraskuuta 1994 Örebro, Ruotsi) on ruotsalainen jääkiekkomaalivahti, joka teki keväällä 2017 kaksivuotisen sopimuksen NHL-seura Ottawa Senatorsin kanssa. Kotimaassaan hän on pelannut muun muassa SHL-joukkue Linköpingissä.


title: Marcus Högberg

text: Högberg on Örebro IS:n kasvatti. Hän siirtyi kotikaupungistaan 15-vuotiaana Linköpings HC:hen kaudeksi 2010–2011. Kaudella 2011–2012 Högberg torjui seuran J20-juniorit J20 SuperElitin mestaruuteen ja hänet valittiin sarjan parhaaksi maalivahdiksi. Högberg puki kauden aikana myös yhteen miesten European Trophy -otteluun. Elokuussa 2012 hän teki kaksivuotisen Elitserien-sopimuksen Linköpingin kanssa. Kaudella 2012–2013 Högberg teki Elitserien-debyyttinsä ja pelasi Linköpingissä kolme runkosarja- ja kaksi ET-ottelua. Hän puki kauden aikana Elitserienissä kaikkiaan 20 runkosarja- ja yhteen playoff-otteluun.


title: Marcus Högberg

text: Ottawa Senators varasi Högbergin kolmannella kierroksella 78. pelaajana . Kaudeksi 2013–2014 Linköping lainasi hänet HockeyAllsvenskan-joukkue Mora IK:hon, jossa Högberg pelasi 15 ottelua. Loppukaudesta hän nousi kuitenkin takaisin Linköpingin SHL-vahvuuteen, Iiro Tarkki floppasi joukkueessa. Högberg otti lopulta aina Linköpingin ykkösmaalivahdin rooliin itselleen Christian Engstrandilta. Hän pelasi kaikkiaan neljä runkosarja- ja 11 playoff-ottelua. Huhtikuussa 2014 Högberg teki kaksivuotisen jatkosopimuksen joukkueen kanssa.


title: Marcus Högberg

text: Kaudella 2014–2015 Högberg jakoi varsin tasaisesti Linköpingin torjuntavastuun David Raution kanssa ja pelasi 27 runkosarja- ja kuusi playoff-ottelua. Dinamo Minsk varasi hänet 73. pelaajana .


title: Marcus Högberg

text: Kausilla 2015–2016 ja 2016–2017 Högberg pelasi 28 ja 33 ottelua. Jälkimmäisellä kaudella hän torjui lisäksi kuudessa pudotuspeliottelussa. Ruotsn pääsarjakauden päätyttyä Högberg teki kaudesta 2017–2018 kaksivuotisen tulokassopimuksen NHL-seura Ottawa Senatorsin kanssa. Loppukaudeksi 2016–2017 hän siirtyi pelaamaan koesopimuksenna Ottawan farmiseuraan Binghamton Senatorsiin.


title: Marcus Högberg

text: Högberg pelasi alle 20-vuotiaiden MM-kilpailuissa vuonna 2014, jolloin hän voitti hopeaa. Högberg toimi turnauksessa pääsääntöisesti Ruotsin kakkosmaalivahtina Oscar Danskille ja pelasi yhden ottelun, joka päättyi kuitenkin nollapeliin ja Ruotsin 0–10-murskavoittoon alkulohkon ottelussa Norjaa vastaan. Hän pelasi myös alle 18-vuotiaiden MM-kilpailuissa vuonna 2012, jolloin Högberg voitti hopeaa sekä alle 18-vuotiaiden Ivan Hlinkan muistoturnauksessa vuonna 2011 voittaen hopeaa. Hän toimi myös näissä turnauksissa lähinnä kakkosmaalivahtina Danskille. Yhteensä Högberg on pelannut 11 nuorten ja 17 poikien maaottelua.


title: Marcus Högberg

text: Ruotsin A-maajoukkueen paidan Högberg on pukenut Euro Hockey Challengessa keväällä 2014, mutta hän jäi kuitenkin ilman peliaikaa.


title: Koskinen ja raadonsyöjä

text: Koskinen ja raadonsyöjä on Seppo Jokisen kirjoittama vuonna 1997 julkaistu rikosromaani, jonka kustansi Karisto. 2008 Karisto julkaisi teoksen myös pokkarina 2010 teos julkaistiin Ola Tuomisen lukemana äänikirjana.


title: Koskinen ja raadonsyöjä

text: Kaapatun pikkutytön tapaus on juuri ratkaistu, ja Koskinen kollegoineen viettää riehakasta saunailtaa. Aamuyöllä tulee yllättävä äkkilähtö kun paperitehtaan ATK-suunnittelija löytyy murhattuna. ATK-osaston työntekijät vaikuttavat salaavan jotain. Aluksi epäiltyjä on useita, mutta lopulta yhden työntekijän syyllisyys vaikuttaa ilmeiseltä. Koskinen vaistoaa kuitenkin asian olevan toisin. Epäilyn toteennäyttäminen kollegoille osoittautuu lähes ylivoimaiseksi tehtäväksi. Samaan aikaan pitäisi vielä huolehtia perheestä ja ihmissuhteista.


title: Studio Mediapolis

text: Studio Mediapolis Oy (vuoteen 2018 Aito Tehdas Oy ) on Akun Tehtaan ja Aito Median puoliksi omistama suomalainen televisiotuotantoyhtiö. Studio Mediapoliksen kotipaikka on Tampere. Yhtiön ensimmäinen televisiotuotanto on "Uusi päivä" -draamasarja, jonka myötä 20 Ylen työntekijää siirtyi Studio Mediapoliksen palvelukseen.


title: Studio Mediapolis

text: Maaliskuussa 2018 Studio Mediapolis aloitti yt-neuvottelut.


title: Studio Mediapolis

text: Studio Mediapolis tulee lopettamaan toimintansa vuoden 2018 loppuun mennessä.


title: Luettelo televisiosarjan Sonic X jaksoista

text: Tämä on luettelo Sonic X televisiosarjan jaksoista.


title: Salvatore Todaro (S526)

text: Salvatore Todaro (runkonumero S526) on Italian laivaston Salvatore Todaro -luokan sukellusvene.


title: Salvatore Todaro (S526)

text: Alus tilattiin elokuussa 1997 Fincantierin Muggianon telakalta. Sen köli laskettiin 3. heinäkuuta 1999 ja alus laskettiin vesille 6. marraskuuta 2003. Alus valmistui 29. maaliskuuta 2006 ja se luovutettiin laivastolle vielä samana päivänä.


title: Salvatore Todaro (S526)

text: Alus on palveluksessa 2015.


title: Luettelo pikkuplaneetoista: 433 001–434 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
433001:stä ja päättyen 434000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 434 001–435 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
434001:stä ja päättyen 435000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 435 001–436 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 435001:stä ja päättyen 436000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 436 001–437 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 436 001:stä ja päättyen 437 000:een.
Kokonaisen luettelon löytää katsomalla Luettelo pikkuplaneetoista.


title: Koskinen ja pudotuspeli

text: Koskinen ja pudotuspeli on Seppo Jokisen kirjoittama vuonna 1998 julkaistu rikosromaani, jonka kustansi Karisto. 2008 Karisto julkaisi teoksen myös pokkarina 2010 teos julkaistiin Ola Tuomisen lukemana äänikirjana.


title: Koskinen ja pudotuspeli

text: Koskinen on noussut komisarioksi. Esimiesaseman haasteet alkavat heti. Keskellä kesää tapahtuu pankkiryöstö, ja ryöstäjä ampuu toisen pankin asiakkaan. Samaan aikaan Koskisen ystävä ja kollega konstaapeli Roine on mielisairaalassa masennuksen vuoksi. Koskinen joutuu selvittämään myös mielisairaalan potilaiden outoja sydänkohtauskuolemia.


title: Koskinen ja taikashow

text: Koskinen ja taikashow on Seppo Jokisen kirjoittama vuonna 1999 julkaistu rikosromaani, jonka kustansi Karisto. 2006 Karisto julkaisi teoksen myös pokkarina 2010 teos julkaistiin Ola Tuomisen lukemana äänikirjana.


title: Koskinen ja taikashow

text: Koskisen avioliitto päätyy eroon. Nainen jättäytyy junan alle Tampereella. Outo itsemurhakirje saa Koskisen kiinnostumaan tapauksesta. Nainen oli ennen kuolemaansa taikurin avustajana. Koskinen tapaa taikurin sattumalta laivaristeilyllä ja ryhtyy selvittämään naisen kuolinsyytä. Tutkinta johtaa myös seurustelusuhteeseen eronneen Koskisen ja taikurin uuden avustajan välillä. Lopulta Koskinen huomaa yllättäen rikoksen liittyvän hänen omaan elämäänsä.


title: Diakourouna

text: Diakourouna on maalaiskunta Ségoun alueen Sanin piirissä Malissa. Sen keskuskylä Diakourouna Nerisso sijaitsee 55 kilometriä Sanista lounaaseen. Kunnassa on 11 700 asukasta (vuonna 2009).


title: Diakourouna

text: Diakourounan kunta rajoittuu pohjoisessa Sanin piirin Niamanan ja Diélin, idässä Karaban ja Kavan, etelässä Kanieguén ja Tourakolomban, luoteessa Blan piirin Yangasson sekä lännessä Sikasson alueen Koutialan piirin Niantagan kuntiin. Seutu kuuluu Sudanin ja Sahelin siirtymäalueeseen.


title: Diakourouna

text: Kuntaan kuuluu 20 kylää. Asukkaat ovat etupäässä miniankoja, bambaroita ja fulbeja.


title: Diakourouna

text:
Paikallisia elinkeinoja ovat maanviljely, karjanhoito, metsien hyödyntäminen ja pienimuotoinen kaupankäynti. Tärkeimmät viljelykasvit ovat hirssi, maissi, durra, riisi ja puuvilla. Kotieläimiä ovat naudat, lampaat, vuohet, hevoset, aasit, siat ja siipikarja.
N’Togosso Sinsinguesson kylässä pidetään viikoittaiset markkinat.


title: Diakourouna

text: Kunnan liikenneyhteydet ovat heikot. Palveluihin kuuluvat kolme julkista koulua, kuusi kyläkoulua, koulutus- ja kehittämiskeskus, kaksi koraanikoulua ja terveysasema.


title: Scirè (S527)

text: Scirè (runkonumero S527) on Italian laivaston Salvatore Todaro -luokan sukellusvene.


title: Scirè (S527)

text: Alus tilattiin elokuussa 1997 Fincantierin Muggianon telakalta. Sen köli laskettiin 27. heinäkuuta 2000 ja alus laskettiin vesille 18. joulukuuta 2004. Alus valmistui 19. helmikuuta 2007 ja se luovutettiin laivastolle vielä samana päivänä.


title: Scirè (S527)

text: Alus on palveluksessa 2015.


title: Victoria (Hongkong)

text: Victoria eli Victoria City, virallisesti City of Victoria (, yksinkertaistetuin merkein 维多利亚) oli yksi ensimmäisistä kaupunkimaisista asutuksista, jotka Hongkongiin perustettiin sen jälkeen, kun alueesta vuonna 1842 tuli Britannian siirtomaa. Sen nimi oli aluksi Queenstown, mutta se sai pian nimen Victoria, Ison-Britannian silloisen kuningatar Viktorian mukaan. Se oli Hongkongin pääkaupunkina vuodesta 1842 aina vuoden 1997 vallanvaihtoon saakka, ja lähes kaikki nykyisen Hongkongin itsehallintoalueen hallituksen virastot sijaitsevat yhä sen alueella.


title: Victoria (Hongkong)

text: Victoria käsitti suuren osan Hongkongin nykyisistä Kennedy Townin, Sheung Wanin, Centralin ja Wan Chain alueista. Yleisessä käytössä kuitenkin Victorian koko entinen alue tunnetaan nykyisin nimellä Central. Nimi Victoria tai Victoria City on kuitenkin säilynyt useiden järjestöjen nimissä, joita ovat esimerkiksi paikallinen partiolippukunta "Victoria City District", sekä "Victoria Junior Chamber". Sikäläisen tuomioistuimen nimenä "Victoria District Court" oli käytössä 1980-luvulle saakka, jolloin se siirrettiin Wanchai Toweriin ja yhdistettiin muiden Hongkongissa toimineiden alioikeuksien kanssa.


title: Victoria (Hongkong)

text: Victoria City sijaitsi pääasiassa nykyisen Centralin alueella, ja se sai nimensä kuningatar Viktorian mukaan vuonna 1843. Se käsitti nykyiset Centralin, Admiraltyn, Sheun Wanin, Wan Chain, East Pointin, Shek Tong Tsuin, Mid-levelsin, Victoria Peakin, Happy Valleyn, Tin Haun ja Kennedy Townin kaupunginosat Hongkongin saarella. Vuonna 1903 Hongkongin hallitus pystytti kaupungin rajoille seitsemän tekstillä "City Boundary 1903" ("kaupungin raja 1903") varustettua rajakiveä kaupunkiin johtaneiden teiden varsille. Ne ovat kaikki yhä paikoillaan lukuun ottamatta Magazine Gap Roadin varrella ollutta, joka katosi kesäkuussa 2007. Näiden kivien rajoittama alue ulottuu Causeway Baystä Kennedy Towniin.


title: Victoria (Hongkong)

text: Vuonna 1857 Britannian hallitus laajensi Victoria Cityn aluetta ja jakoi sen neljään piiriin ("wan", ):


title: Victoria (Hongkong)

text: Ha Wania lukuun ottamatta näiden alkuperäiset nimet ovat yhä käytössä kiinan kielessä.


title: Victoria (Hongkong)

text:
Nämä piirit ("wan") jaettiin edelleen yhdeksään kaupunginosaan, "yeuk" (:Pääkaupunki ulottui 1890-luvulla itä-länsisuunnassa noin kuuden kilometrin pituisena rannikkoa myöten. Talot oli rakennettu
graniitista ja tiilestä. Linja-autot ja raitiovaunut tulivat myöhemmin alueen tärkeimmiksi kulkuneuvoiksi.


title: Genie in a Bottle

text: Genie in a Bottle on yhdysvaltalaisen laulajan Christina Aguileran kappale. Sen kirjoittivat ja tuottivat Steve Kipner ja David Frank, ja kirjoitukseen osallistui myös Pamela Sheyne. Levy-yhtiö RCA julkaisi sen Aguileran debyyttialbumin ensimmäisenä singlenä 22. kesäkuuta 1999.


title: Genie in a Bottle

text: Single pääsi listaykköseksi 21 maassa. Yhdysvalloissa se nousi "Billboard Hot 100" -listan kärkeen, ja RIAA antoi sille platinalevyn; singleä on myyty maassa yli 1,4 miljoonaa kappaletta.


title: Genie in a Bottle

text: Suomen virallisella singlelistalla kappale oli korkeimmillaan kuudentena.


title: Gabriele Gori

text: Gabriele Gori (s. 10. lokakuuta 1987) on italialainen beachfutispelaaja. Hän edustaa Italian beachfutisliigan Viareggio Beach Socceria ja Italian beachfutismaajoukkuetta. Pelipaikaltaan 169 senttimetriä pitkä ja 69 kilogrammaa painava Gori on hyökkääjä.


title: Gabriele Gori

text: Gori pelasi Italian paidassa vuoden 2011 MM-kotikisoissa Ravennassa, jossa hän teki neljässä ottelussa yhden maalin. Gori saavutti Italian kanssa hopeaa vuoden 2015 Euroopan kisoista Bakusta, jossa Gori oli kisojen toiseksi paras maalintekijä seitsemällä osumallaan.


title: Gabriele Gori

text: Gori on edustanut koko uransa, vuodesta 2010 lähtien, kotimaansa pääsarjan Viareggio Beach Socceria. Hän on saavuttanut seuran kanssa Italian cupin voiton sekä kolme Italian pääsarjan maalikuninkuutta vuosina 2010, 2012 ja 2014.


title: Juri Krašeninnikov

text: Juri Jurjevitš Krašeninnikov (, lempinimeltään "Krash" s. 19. joulukuuta 1984) on venäläinen beachfutispelaaja. Hän edustaa kotimaansa pääsarjassa pelaavaa Kristall-seuraa ja Venäjän beachfutismaajoukkuetta. 186 senttimetriä pitkä ja 87 kilogrammaa painava Krašeninnikov on pelipaikaltaan puolustaja.


title: Juri Krašeninnikov

text: Vuodesta 2009 maajoukkueessa pelannut Krašeninnikov on voittanut Venäjän maajoukkueen kanssa kaksi MM-kultaa vuosina 2011 ja 2013. Vuonna 2015 Krašeninnikov kuului Venäjän joukkueeseen mestaruuteen päättyneissä Euroopan kisoissa Bakussa. Samana vuonna hän saavutti myös MM-pronssia. Krašeninnikov on voittanut maajoukkueen kanssa myös Euro Beach Soccer Leaguen ja Euro Beach Soccer Cupin.


title: Juri Krašeninnikov

text: Krašeninnikov on pelannut nykyisessä seurassaan Kristallissa vuodesta 2014 alkaen. Hän on edustanut myös Moskovan Lokomotivia sekä brasilialaista Corinthiansia, jossa hän pelasi lainalla vuonna 2012.


title: Diéli

text: Diéli on maalaiskunta Ségoun alueen Sanin piirissä Malissa. Sen keskuskylä Diéli Felinso sijaitsee 45 kilometriä Sanista lounaaseen. Kunnassa on 14 000 asukasta (vuonna 2009).


title: Diéli

text: Diélin kunta rajoittuu pohjoisessa Sanin piirin Djéguenan ja N’Torosson, idässä Dahin ja Sourountounan, etelässä Diakourounan sekä lännessä Niamanan ja Blan piirin Yangasson kuntiin.


title: Diéli

text: Kuntaan kuuluu 35 kylää. Asukkaat ovat etupäässä muslimeja ja kristittyjä. Lisäksi on jonkin verran animisteja.


title: Diéli

text: Seudun pääelinkeinot ovat maanviljely ja karjanhoito. Lisäksi harjoitetaan käsityöammatteja ja pienimuotoista karjankäyntiä.


title: Diéli

text: Palveluihin kuuluvat kolme julkista koulua, viisi kyläkoulua, koulutus- ja kehittämiskeskus, koraanikoulu ja kaksi terveysasemaa.


title: So Pure

text: So Pure on kanadalaisen laulaja-lauluntekijä Alanis Morissetten kappale hänen neljänneltä ja toiselta kansainväliseltä studioalbumiltaan,"Supposed Former Infatuation Junkie". Kappale julkaistiin kansainvälisesti albumin kolmantena singlenä 14. kesäkuuta 1999. Kappaleen on tehnyt ja tuottanut Alanis Morissette yhdessä Glen Ballardin kanssa. Albumin "Supposed Former Infatuation Junkie" nimi tulee yhdestä "So Pure" -kappaleen säkeestä. Kappale julkaistiin Yhdysvaltain radioasemille 29 kesäkuuta 1999, mutta se sai vain vähän soittoaikaa ja oli parhaimmillaankin top 20:n ulkopuolella "Billboard" Adult Top 40 -ja "Billboard" Top 40 Mainstream -listalla. Kappale ei onnistunut pääsemään "Billboard" Hot 100 -listalle. Se suoriutui kohtalaisesti Iso-Britanniassa missä se ylsi top 40:een. Kappaleen musiikkivideon ohjasi Alanis Morissette.


title: So Pure

text: Singlen musiikkivideon ohjasi Morissette itse. Videossa Morissette ja hänen silloinen poikaystävänsä Dash Mihok tanssivat tanssipareina, ajan ja tanssityylin vaihtuessa videon aikana. Se kuvattiin Torontossa kahden päivän aikana.


title: Armando Jacobino

text: Armando Jacobino (s. 3. syyskuuta 1922 Napoli – k. 6. marraskuuta 1970 Riihimäki) oli italialainen Suomessa uransa luonut lasimuotoilija ja lasinpuhaltaja.


title: Armando Jacobino

text: Jacobino aloitti lasioppinsa 13-vuotiaana Venetsian Muranossa. Vuonna 1951 hän saapui yhdessä Giusto Ferron kanssa Nuutajärvelle, Suomeen lasinpuhaltajaksi. Vuonna 1959 hän lopetti Nuutajärvellä ja piti jonkin aikaa Jokelassa omaa lasinpuhaltamoa. Samana vuonna hän kuitenkin siirtyi Riihimäelle Kumelan lasitehtaaseen, jossa hän työskenteli kuolemaansa asti. Kumelassa hän valmisti erilaisia lasiesineitä vapaasti puhaltamalla ja nyppimällä. Erityisen suosituiksi ovat tulleet Jacobinon eläinhahmot.


title: Geenireservimetsä

text: Geenireservimetsä on metsäalue, jota hoidetaan siten, että alueen puuston luonnollinen geeniperimä säilyy mahdollisimman hyvin. Geenivarojen suojelun tarkoitus on säilyttää lajien ja paikallisten esiintymien perinnöllinen monimuotoisuus pitkälle tulevaisuuteen. Geenireservimetsissä tehdään hoitohakkuita esimerkiksi eri-ikäisrakenteen parantamiseksi.


title: Geenireservimetsä

text: Suomessa on geenireservimetsiä 44 kpl yhteensä 7 218 hehtaaria.


title: Supraliukuvuus

text: Supraliukuvuus on ilmiö, jossa kahden kappaleen välinen kitka häviää.


Luettelo Queenslandin paikallishallintoalueista käsittää Australian osavaltion Queenslandin paikallishallintoalueet (). Osavaltio on jaettu 73 paikallishallintoalueeseen.


title: Luettelo Queenslandin paikallishallintoalueista

text: Paikallishallintoalueita ovat kaupungit ("cities" ja "towns"), alueet ("regions") ja piirikunnat ("shires").


title: Homeplus

text: Homeplus () on eteläkorealainen, brittiläisen Tescon omistama halpahintamyymälöiden kauppaketju, jolla on 113 myymälällä Etelä-Koreassa. Homeplus on Shinsegae Groupin jälkeen Etelä-Korean toiseksi suurin vähittäismyyjä.


title: Suomi 100 (satelliitti)

text: Suomi 100 on nanosatelliitti, joka laukaistiin 3. joulukuuta 2018. Suomi 100 -satelliitti on jatkumoa Aalto-yliopiston nanosatelliittiohjelmalle ja yksi osa Suomen itsenäisyyden satavuotisjuhlavuoden 2017 ohjelmaa.


title: Suomi 100 (satelliitti)

text: Satelliitti oli valmis lähtöön jo vuoden 2017 lopussa, mutta alun perin laukaisussa käytettäväksi suunnitellun intialaisen ongelmien vuoksi laukaisu viivästyi useaan otteeseen. Kesällä 2018 laukaisu päätettiin siirtää SpaceX -yhtiön Falcon 9 -kantoraketilla tehtäväksi syksyllä 2018. Kyseessä on Spaceflight -yhtiön SSO-A -lento, jolla lähetetään avaruuteen 73 muuta nano- ja mikrosatelliittia.


title: Suomi 100 (satelliitti)

text: Laukaisu Yhdysvalloista oli tarkoitus tehdä jo 19. marraskuuta 2018 klo 20.32 Suomen aikaa.


title: Suomi 100 (satelliitti)

text: Satelliitin päähyötykuormana on VHF/UHF -kaistoilla toimiva radiovastaanotin ja näkyvän valon alueella toimiva kameralaitteisto. Radiota käytetään maapallon lähiavaruuden sähkömagneettisten ilmiöiden (ns. avaruussään) tutkimiseen. Kameralaitteisto tukee avaruussäähavaintoja, mutta pystyy myös kuvaamaan maisemia satelliitin ympärillä sekä maapallon pintaa.


title: Suomi 100 (satelliitti)

text: Suomi 100 -satelliitti laukaistaan napa-alueiden kautta kulkevalle polaariradalle. Satelliitti on noin yhden kilon painoinen nanosatelliitti, jonka tekninen toteutus perustuu CubeSat-standardiin. Satelliitin koko on 10 × 10 × 10 cm.


title: Suomi 100 (satelliitti)

text: Satelliitin likimääräinen kaksoiskappale rakennettiin syys-lokakuussa 2017 Suomea kiertäneessä Avaruusrekassa; jokaisessa pysähdyspaikassa tehtiin satelliittia yksi askel eteenpäin ja kiertueen lopuksi satelliitti oli valmis. Se lähetettiin kaasupallolla matkalle stratosfääriin näyttelykeskus WeeGeen pihalta Espoosta marraskuussa 2017.


title: Australian paikallishallinto

text: Australian paikallishallinto on asetettu osavaltioiden vastuulle. Osavaltiot sekä Pohjoisterritorio jakautuvat paikallishallintoalueisiin (), joiden rooli vaihtelee osavaltioittain. Alueet vastaavat kuntia ja niitä on maassa yhteensä 565.


title: Australian paikallishallinto

text: Osavaltiot määrittelevät paikallishallintoalueiden määrän, rajat ja tehtävät. Alueita johtaa kunnan- tai kaupunginvaltuusto. Alueiden kutsumanimet vaihtelevat suuresti, niitä ovat muun muassa: city, town, shire, region ja municipality. Paikallishallintoalueiden vastuulla on usein kaavoitus ja kunnallistekniikka, osavaltion tai liittovaltion toimittaessa perus- ja hyvinvointipalvelut.


title: Mot (räppäri)

text: Matvei Melnikov (, s. 2. maaliskuuta 1990 Krymsk), tunnetaan paremmin taitelijanimellään Mot (), on venäläinen räppäri. Hänen esikoisalbuminsa "Remote" julkaistiin tammikuussa 2011. Vuonna 2012 julkaistiin hänen toinen albuminsa "Ремонт" ja vuonna 2013 julkaistiin "Чёрточка".


title: Kelsey-Lee Roberts

text: Kelsey-Lee Roberts (s. 20. syyskuuta 1991 East London, Etelä-Afrikka) on australialainen keihäänheittäjä. Hänen perheensä muutti Australiaan Etelä-Afrikasta vuonna 2000. Robertsin henkilökohtainen ennätys on Brisbanessa 28. maaliskuuta 2018 heitetty 64,57 metriä.


title: Kelsey-Lee Roberts

text: Roberts saavutti Kansainyhteisön kisoissa 2014 pronssia tuloksella 62,95. Seuraavana vuonna hän oli Pihtiputaan keihäskarnevaalien naisten kilpailussa ainoa 60 metrin ylittäjä ja voitti kisan tuloksella 61,74. Pekingin MM-kilpailuissa 2015 ja Rio de Janeiron olympialaisissa 2016 hän karsiutui loppukilpailusta. Roberts voitti naisten keihäänheiton myös Kuortaneen eliittikisoissa 2017 tuloksella 60,09 metriä. Lontoon MM-kilpailuissa 2017 hän sijoittui kymmenenneksi. Gold Coastin Kansainyhteisön kisoissa 2018 hän sai hopeaa tuloksella 63,89.


title: Yhteishyvän valiokunta (Suomi)

text: Yhteishyvän valiokunta oli Suomessa 1940-luvulla kansanhuollon piirissä toimineiden toimielinten nimitys. Niiden tehtävänä oli kansan mielialojen seuraaminen.


title: Yhteishyvän valiokunta (Suomi)

text: Vuonna 1939 perustettu kansanhuoltoministeriö pyrki toimintansa aikana seuraamaan kansan suhtautumista säännöstelymääräyksiin ja myös mielialoja yleisemminkin. Ministeriön alkutaipaleella sen yhteydessä toimi neuvottelukunta, joka seurasi kansanhuollon kehitystä ja antoi siihen liittyviä aloitteita. Lyhytikäiseksi jäänyt neuvottelukunta lakkautettiin keväällä 1940. Suomessa vallitsevaa ilmapiiriä kartoittamaan perustettiin lokakuussa 1940 Helsinkiin yhteenliittymä nimeltään Yhteishyvän valiokunta. Sen päämääränä oli kansalaisten sitouttaminen entistä tiukempiin säännöstelymääräyksiin.


title: Yhteishyvän valiokunta (Suomi)

text: Helsingissä tapahtuneesta toiminnasta saadut kokemukset olivat niin hyviä, että samanlaisia Yhteishyvän valiokuntia alettiin perustaa muillekin paikkakunnille. Yleensä asutuskeskuksissa toimineita valiokuntia oli vuoden 1943 lopulla yhteensä nelisenkymmentä. Niiden toiminta hiipui toisen maailmansodan jälkeen olosuhteiden muuttuessa. Valiokuntien tehtäviä jatkamaan perustettiin 1946 eri puolille Suomea kuluttajien toimikuntia ja maanviljelijöiden asenteita säännöstelyyn luotaava tuottajien toimikunta, joka oli kansanhuoltoministeriön neuvoa-antava toimielin. Kansanhuoltoministeriö lakkautettiin 1949.


title: Alaskozetes antarcticus

text: Alaskozetes antarcticus on kuoripunkkeihin kuuluva punkkilaji. Se on tumma laji, joka pystyy jäähdyttämään itsensä pakkasasteille jäätymättä. Siitä tunnetaan kolme alajajia. "A. a. antarcticus" -nimialalajia on tavattu Antarktiksen niemimaalta, Eteläisiltä Shetlandsaarilta, Palmerinsaarilta, Argentinesaarilta, James Rossin saarelta ja Eteläisiltä Orkneysaarilta. Alalajia "A. a. grandjeani" elää puolestaan Macquariensaarella ja "A. a. imtermedius" Eteläisillä Sandwichsaarilla ja Bouvet’nsaarella.


title: Rikkasepät

text: Rikkasepät ("Throscidae") on yksi seppämäisten kovakuoriaisten yläheimoon kuuluvista heimoista. Ryhmä tunnettiin aikaisemmin valekauniaisina.


title: Rikkasepät

text: Heimo on varsin pieni ja siihen kuuluu maailmanlaajuisesti vain noin 150 lajia, joista Pohjoismaissa ja Baltiassa on tavattu kahdeksan. Suurin osa lajeista kuuluu sukuihin "Aulonothroscus" ja "Trixagus".


title: Rikkasepät

text: Lähisukulaistensa seppien ja sepiköiden tapaan aikuisilla rikkasepillä on ponnahdusmekanismi, jolla ne voivat selälleen jouduttuaan kääntyä oikeinpäin tai vaikkapa paeta saalistajalta. Kuoriaiset ovat pieniä, useimmat 3–5 mm:n pituisia, mutta tunnetaan alle millimetrin kokoiseksi jääviä lajeja. Kuoriaiset muistuttavat ulkoasultaan ja elintavoiltaan seppiä, mutta tuntosarvien kärjessä on kolmijaokkeinen nuijamainen laajentuma. Lajit ovat myös keskenään varsin samankaltaisia, muodoltaan soikeita ja väritykseltään vaihtelevan ruskeita. Häirittynä rikkasepät painavat raajansa ja tuntosarvensa ruumista vastaan ja teeskentelevät kuollutta. Tällöin ne muistuttavat paljolti kasvien siemeniä.


title: Rikkasepät

text: Rikkaseppien elintavat tunnetaan melko huonosti. Aikuiset kuoriaiset ovat liikkeellä erityisesti kesä-heinäkuun vaihteessa ja niiden etsiminen on helpointa haavimalla tai oksia karistelemalla. Kuoriaiset parveilevat matalalla kasvillisuudessa sekä puiden rungoilla. Öisin niitä voi lentää kirkkaiden valojen luokse, jolloin kuoriaisia voi harhautua myös sisätiloihin. Aikuiset rikkasepät eivät ilmeisesti nauti ravintoa lainkaan.


title: Rikkasepät

text: Aikuiset kuoriaiset kuoriutuvat koteloistaan syksyllä, talvehtivat maassa karikkeen joukossa, ja lähtevät liikkeelle uudestaan keväällä. Sään muuttuessa liian viileäksi, ne voivat vaipua uudestaan talvihorrokseen.


title: Rikkasepät

text: Toukkien elintavoista ei tiedetä juuri mitään. Toukat elävät yleensä maassa ja imevät ravintonsa kasvien juurten kärkiosista tai sienijuuresta. Muutamien lajien toukat elävät onttojen puiden onkaloiden mulmissa. Toukan kehitys lienee kaksivuotinen, mutta huonoissa oloisuhteissa voi kestää pitempäänkin.


title: Rikkasepät

text: Suomesta on tavattu kahdeksan rikkaseppälajia, joista yksi on luokiteltu Suomen kansallisessa uhanalaisarvioinnissa 2010 äärimmäisen uhanalaiseksi (CR), yksi erittäin uhanalaiseksi (EN) ja yksi vaarantuneeksi (VU). Lisäksi kaksi lajia jätettiin puutteellisten tietojen vuoksi arvioimatta (NE).


title: Onkisalo

text: Onkisalo on yksi Päijänteen suurimmista saarista Luhangassa. Sen länsipuolella on Kotkat- ja itäpuolella Pilkanselkä. Onkisalossa on yksi lampi, Molikonlammi. Onkisaloon saatiin vuonna 2007 tieyhteys, jonka rakentaminen oli viivästynyt lähes 18 vuotta valkoselkätikan pesinnän vuoksi.


title: Lohko C jalkapallon maailmanmestaruuskilpailuissa 1994

text: Vuoden 1994 jalkapallon MM-kisojen alkulohkossa C pelasivat Saksa, Espanja, Etelä-Korea ja Bolivia.


text: Kaikki ajat ovat paikallista aikaa.


title: Ennen aurinkoa

text: Ennen aurinkoa on Ankin viides soololevy. Sen linja on hieman popahtavampi kuin Ankin aiemmat soololevyt. Monet levyn kappaleista ovat angloamerikkalaisten naislauluntekijöiden, kuten Joni Mitchellin, Buffy Saint-Marien ja Carole Kingin, sävelmiä. Useimmista teksteistä vastaa Hector, Ankin bändikaveri pari vuotta aiemmin perustetusta Cumuluksesta. Anki on itse tehnyt suomenkielisen tekstin neljään levyn kappaleista.


title: Cryptopygus antarcticus

text: Cryptopygus antarcticus on hyppyhäntäisiin kuuluva eläinlaji. Se on Antarktiksen merialueiden yleisin maalla asuva niveljalkainen. Niitä löytyy suurina yhteisöinä kivien alapinnoilla, maalla elävien levien, kuten "Prasiola crispa" -lajin, muodostamien mattojen alla ja sammalten yhteydessä. Eläin on vain noin 1-2 mm pitkä ja painaa joitain mikrogrammoja.


title: Aikalintu

text: Aikalintu on Ankin kuudes soololevy. Se on kappalevalikoimaltaan hyvin samankaltainen kuin sitä edeltänyt "Ennen aurinkoa". Jälleen mukana on useita naismuusikoiden kuten Joni Mitchellin, Carly Simonin ja Carole Kingin sävellyksiä. Nimikappaleen on säveltänyt Anki itse. Puolet kappaleista on sanoittanut Hector.


title: Aikalintu

text: Sovitukset Matti ja Pirjo Bergström, paitsi 4 Cay Karlsson ja 9 Sakari Lehtinen.


title: Longyan

text: Longyan (, pinyin: Lóngyán Shì) on prefektuuritason kaupunki Kiinan Fujianin maakunnan lounaisosassa. Kaupungin keskusta sijaitsee linnuntietä noin 255 kilometriä maakuntakeskus Fuzhousta lounaaseen. Longyanin väkiluku on 2,559 miljoonaa (2010) ja pinta-ala 19 028 neliökilometriä.


title: Longyan

text: Longyan rajoittuu lounaassa Meizhoun, lännessä Ganzhoun, pohjoisessa Sanmingin, idässä Quanzhoun, sekä kaakossa Zhangzhoun prefektuuritason kaupunkeihin.


title: Longyan

text:
Piirikuntatasolla kaupunki jakautui (2010) seuraavasti:
Yongding muuttui piirikunnasta kaupunkipiiriksi helmikuussa 2015.


title: Jake DeBrusk

text: Jake DeBrusk (s. 17. lokakuuta 1996 Edmonton, Alberta, Kanada) on kanadalainen jääkiekkoilija, joka pelaa NHL-joukkue Boston Bruinsin organisaatioon kuuluvassa AHL-seura Providence Bruinsissa. Boston varasi hänet ensimmäisellä kierroksella 14. pelaajana vuonna .


title: Jake DeBrusk

text: DeBruskin isä Louie DeBrusk on entinen NHL-hyökkääjä, joka pelasi uransa aikana Edmonton Oilersin, Tampa Bay Lightningin, Arizona Coyotesin ja Chicago Blackhawksien riveissä.


title: Zhangzhou

text: Zhangzhou (, pinyin: Zhāngzhōu Shì) on prefektuuritason kaupunki Kiinan Fujianin maakunnan eteläosassa. Kaupungin keskusta sijaitsee linnuntietä noin 237 kilometriä maakuntakeskus Fuzhousta lounaaseen. Zhangzhoun väkiluku on 4,810 miljoonaa (2010) ja pinta-ala 12 873 neliökilometriä.


title: Zhangzhou

text: Zhangzhou rajoittuu lounaassa Chaozhoun, lännessä Meizhoun, luoteessa Longyanin, sekä Quanzhoun ja Xiamenin prefektuuritason kaupunkeihin. Kaakossa kaupunki rajoittuu Taiwaninsalmeen (Etelä-Kiinan mereen), kaupungilla on 680 kilometriä merenrantaa.


title: Zhangzhou

text: Piirikuntatasolla kaupunki jakautui (2010) seuraavasti:


title: Lohko D jalkapallon maailmanmestaruuskilpailuissa 1994

text: Vuoden 1994 jalkapallon MM-kisojen alkulohkossa D pelasivat Nigeria, Bulgaria, Argentiina ja Kreikka.


text: Kaikki ajat ovat paikallista aikaa.


title: Zachary Senyshyn

text: Zachary Senyshyn (s. 30. maaliskuuta 1997 Ottawa, Ontario, Kanada) on kanadalainen jääkiekkoilija, joka pelaa OHL-joukkue Sault Ste. Marie Greyhoundsissa. NHL-joukkue Boston Bruins varasi hänet ensimmäisellä kierroksella 15. pelaajana vuonna .


title: En anna heille anteeksi

text: En anna heille anteeksi on Ankin seitsemäs soololevy. Edellisistä levyistä poiketen mukana ei ole yhtään käännöskappaletta, vaan kaikki laulut on sävelletty tälle levylle. Nimikappaleen on säveltänyt Anki itse Pentti Saarikosken runoon. Ensi kertaa Ankille ovat säveltäneet muun muassa Wigwam ja Tasavallan Presidentti -muusikot Jim Pembroke ja Frank Robson. Levy on aiempiin verrattuna paljon progressiivisempi Matti ja Pirjo Bergströmin sovituksineen.


title: En anna heille anteeksi


title: Ulla-Liisa Heino

text: Ulla-Liisa Heino (s. 1934) on suomalainen venäjänkielisen kirjallisuuden suomentaja. Hän on suomentanut myös latvialaista ja liettualaista kirjallisuutta.


title: Brandon Carlo

text: Brandon Carlo (s. 26. marraskuuta 1996 Colorado Springs, Colorado, Yhdysvallat) on yhdysvaltalainen jääkiekkoilija, joka pelaa NHL-joukkue Boston Bruinsissa. Bruins varasi hänet toisella kierroksella 37. pelaajana vuonna .


title: Lohko E jalkapallon maailmanmestaruuskilpailuissa 1994

text: Vuoden 1994 jalkapallon MM-kisojen alkulohkossa E pelasivat Meksiko, Irlanti, Italia ja Norja.


text: Kaikki ajat ovat paikallista aikaa.


title: Ningde

text: Ningde (, pinyin: Níngdé Shì), myös nimellä Mindong tunnettu prefektuuritason kaupunki Kiinan Fujianin maakunnan koillisosassa. Kaupungin keskusta sijaitsee linnuntietä runsas 70 kilometriä maakuntakeskus Fuzhousta pohjoiskoilliseen. Ningden väkiluku on 2,822 miljoonaa (2010) ja pinta-ala 13 452 neliökilometriä.


title: Ningde

text: Ningde rajoittuu idässä Itä-Kiinan mereen. Naapurina on etelässä Fuzhou, lännessä Nanpingin, sekä pohjoisessa Lishuin ja Wenzhoun prefektuuritason kaupungit.


title: Ningde


title: Jäänmurtaja (elokuva)

text: Jäänmurtaja on suomalainen nuorten komediaelokuva vuodelta 1997. Jääkiekkojuniorien maailmaan sijoittuvan puolipitkän (62 min) elokuvan on ohjannut Heikki Kujanpää ja yhtä pääosaa näyttelee Tommi Korpela. Kujanpään ja Korpelan ohella mukana on myös muita Q-teatterin silloisia näyttelijöitä kuten Antti Raivio ja Hannu Kivioja. Elokuva oli viimeinen vuosina 1990–1996 nuorille elokuvantekijöille suunnatun Sparrausrinki-tukiohjelman puitteissa valmistuneesta kahdestatoista elokuvasta. Tukihankkeessa olivat mukana Suomen elokuvasäätiö, Audiovisuaalisen viestintäkulttuurin edistämiskeskus (AVEK), Yleisradio ja MTV3. Alun perin elokuvan piti tuottaa Filminor, mutta sen taloudellisten vaikeuksien vuoksi tuotantoyhtiöksi tuli Silva Mysterium Oy.


title: Jäänmurtaja (elokuva)

text: Elokuvan pääosaa näytteli 14-vuotias Sampo Borgar, joka valittiin noin 300 ehdokkaan koekuvausten perusteella. Borgar kuoli neljä vuotta kuvausten jälkeen 18-vuotiaana.


title: Jäänmurtaja (elokuva)

text: 14-vuotias Petri haaveilee monien muiden suomalaispoikien tavoin jääkiekkoammattilaisuudesta. Äiti on kuitenkin jättänyt taitavan jääkiekkovalmentajana tunnetun isän ja ottanut tilalle paikkakunnan surkeimman jääkiekkoilijan, puolustaja Mutasen. Petri löytää kuitenkin tavan saada Mutasesta paras suoritus esiin: hänet pitää suututtaa kunnolla ennen ottelua.


title: Lohko F jalkapallon maailmanmestaruuskilpailuissa 1994

text: Vuoden 1994 jalkapallon MM-kisojen alkulohkossa F pelasivat Alankomaat, Saudi-Arabia, Belgia ja Marokko.


text: Kaikki ajat ovat paikallista aikaa.


title: Runoja

text: Runoja on Ankin kahdeksas soololevy. Se on ensimmäinen Suomessa kokonaan naisvoimin tuotettu levy: kaikki levyn muusikot ovat naisia tuottajia ja sovittajia myöten. Vain äänittäjä Erkki Hyvönen on poikkeus. Levyn sisältö on suomalaisten naislyyrikoiden tekstejä Ankin ja Pirjo Bergströmin säveltäminä.


title: Émilie Andéol

text: Émilie Andéol (s. 30. lokakuuta 1987) on ranskalainen judoka.


title: Émilie Andéol

text: Andéol voitti Rio de Janeiron olympialaisissa 2016 kultaa yli 78 kg:n sarjassa kukistettuaan loppuottelussa kuubalaisen Idalys Ortízin.


title: Émilie Andéol

text: Andéol saavutti yli 78 kg:n painoluokassa pronssia Tšeljabinskin MM-kilpailuissa 2014 sekä sijoittui viidenneksi Rio de Janeiron MM-kilpailuissa 2013 ja seitsemänneksi Budapestissa 2017. Joukkuekilpailussa hän voitti maailmanmestaruuden 2014 sekä sai MM-pronssia 2013 ja 2017.


title: Émilie Andéol

text: Andéol voitti yli 78 kg:n sarjassa ja joukkuekilpailussa kultaa Montpellier’n EM-kilpailuissa 2014 ja Bakun Euroopan kisoissa 2015. Hän saavutti yli 78 kg:n painoluokassa ja joukkuekilpailussa hopeaa Budapestin EM-kilpailuissa 2013. Hän oli yli 78-kiloisissa seitsemäs Kazanin EM-kilpailuissa 2016. Hän voitti joukkuekilpailun Euroopan-mestaruuden Varsovassa 2017.


title: Émilie Andéol

text: Hän saavutti Shenzhenin universiadeissa 2011 pronssia yli 78 kg:n sarjassa, avoimessa luokassa ja joukkuekilpailussa. Hän sai alle 23-vuotiaiden EM-kilpailujen yli 78-kiloisten sarjassa hopeaa 2008 ja pronssia 2007.


title: Émilie Andéol

text: Andéol on saavuttanut Masters-, Grand Slam- ja Grand Prix -kilpailuissa kaksi turnausvoittoa, kaksi kakkossijaa ja yhdeksän kolmossijaa. Maailmancupeissa ja Continental Open -kilpailuissa hänellä on kolme turnausvoittoa, yksi kakkossija ja kaksi kolmossijaa. Hän on voittanut aikuisten sarjassa neljä Ranskan-mestaruutta.


title: Putian

text: Putian (, pinyin: Pútián Shì) on prefektuuritason kaupunki Kiinan Fujianin maakunnan itäosassa, Taiwaninsalmen länsirannalla. Kaupungin keskusta sijaitsee linnuntietä noin 75 kilometriä maakuntakeskus Fuzhousta etelälounaaseen. Putianin väkiluku on 2,779 miljoonaa (2010) ja pinta-ala 4 119 neliökilometriä.


title: Putian

text: Putian rajoittuu lounaassa ja lännessä Quanzhoun, pohjoisessa ja koillisessa Fuzhoun prefektuuritason kaupunkiin.


title: Putian

text: Piirikuntatasolla kaupunki jakautui (2010) seuraavasti:


title: Elizabeth Gleadle

text: Elizabeth ”Liz” Gleadle (s. 5. joulukuuta 1988 Vancouver, Brittiläinen Kolumbia) on kanadalainen keihäänheittäjä.


title: Elizabeth Gleadle

text: Vuonna 2005 Gleadle oli viides Marrakechin alle 18-vuotiaiden MM-kisoissa. Seuraavana vuonna hän oli 12:s Pekingin alle 20-vuotiaiden MM-kisoissa. Vuonna 2009 Gleadle oli Belgradin universiadeissa viides ja vuonna 2011 Shenzhenin universiadeissa kahdeksas.


title: Elizabeth Gleadle

text: Lontoon olympialaisissa 2012 Gleadle oli 12:s tuloksella 58,78. Edellisen kerran kanadalaisnainen oli kilpaillut olympialaisten keihäänheitossa Soulissa 1988.


title: Elizabeth Gleadle

text: Vuonna 2014 Gleadle voitti neljännen Kanadan-mestaruutensa tuloksella 60,62. Saman vuoden Glasgow’n Kansainyhteisön kisoissa 2014 hän oli viides ja maanosien cupissa kolmas. Vuonna 2015 Gleadle voitti kultaa Toronton Pan-Amerikan kisoissa tuloksella 62,83. Pekingin MM-kilpailuissa 2015 hän oli yhdestoista. Hän karsiutui loppukilpailusta Rio de Janeiron olympialaisissa 2016. Lontoon MM-kilpailuissa 2017 hän oli kahdestoista.


title: Elizabeth Gleadle

text: Gleadlen henkilökohtainen ennätys on Kawasakissa 10. toukokuuta 2015 heitetty 64,83 metriä. Se on myös Kanadan ennätys, jota Gleadle on parantanut useaan otteeseen.


title: Kim Polling

text: Kim Polling (s. 8. helmikuuta 1991) on alankomaalainen judoka.


title: Kim Polling

text: Polling voitti Euroopan-mestaruuden 70 kg:n painoluokassa Budapestissa 2013 kukistettuaan loppuottelussa maannaisensa Linda Bolderin, ja Montpellier’ssa 2014, jossa hän voitti finaalissa saksalaisen Laura Vargas-Kochin. Hän voitti 70 kg:n sarjassa kultaa Bakun Euroopan kisoissa 2015 kukistettuaan loppuottelussa jälleen Vargas-Kochin. Hän oli samassa painoluokassa viides Kazanin EM-kilpailuissa 2016. Hän voitti Euroopan-mestaruuden jälleen Tel Avivissa 2018 kukistettuaan finaalissa britti Sally Conwayn.


title: Kim Polling

text: Polling saavutti 70 kg:n painoluokassa pronssia Rio de Janeiron MM-kilpailuissa 2013 sekä sijoittui viidenneksi Tšeljabinskin MM-kilpailuissa 2014 ja seitsemänneksi Astanassa 2015.


title: Kim Polling

text: Hän voitti Shenzhenin universiadeissa 2011 kultaa 70 kg:n sarjassa. Hän voitti alle 20-vuotiaiden maailmanmestaruuden 70 kg:n sarjassa 2010, sai samassa painoluokassa alle 20-vuotiaiden EM-kultaa 2010 ja hopeaa 2009 sekä alle 17-vuotiaiden EM-hopeaa 2007.


title: Kim Polling

text: Polling on saavuttanut Masters-, Grand Slam- ja Grand Prix -kilpailuissa yksitoista turnausvoittoa, neljä kakkossijaa ja kaksi kolmossijaa. Maailmancupeissa ja Continental Open -kilpailuissa hänellä on neljä turnausvoittoa, yksi kakkossija ja kaksi kolmossijaa. Hän on voittanut aikuisten sarjassa kolme Alankomaiden-mestaruutta.


title: Sanming

text: Sanming (, pinyin: Sānmíng Shì) on prefektuuritason kaupunki Kiinan Fujianin maakunnan länsiosassa. Kaupungin keskusta sijaitsee linnuntietä noin 170 kilometriä maakuntakeskus Fuzhousta länteen. Sanmingin väkiluku on 2,503 miljoonaa (2010) ja pinta-ala 22 929 neliökilometriä.


title: Sanming

text: Sanming rajoittuu etelässä Quanzhoun ja Longyanin, lännessä Ganzhoun, pohjoisessa Jiangxin Fuzhoun ja Nanpingin, sekä idässä Fujianin Fuzhoun prefektuuritason kaupunkeihin.


title: Sanming


title: What a Girl Wants (Christina Aguileran kappale)

text: What a Girl Wants on yhdysvaltalaisen laulajan Christina Aguileran kappale tämän debyyttialbumilta. Kappaleesta levytettiin uusi versio, jonka levy-yhtiö RCA Records julkaisi albumin toisena singlenä 28. marraskuuta 1999. Kappaleen ovat kirjoittaneet Shelly Peiken ja Guy Roche. Espanjankielinen versio kappaleesta nimeltä ”Una Mujer” on Aguileran toisella studioalbumilla "Mi Reflejo" (2000).


text: Yhdysvalloissa kappaleesta tuli Aguileran toinen peräkkäinen "Billboard Hot 100" -listan ykkönen, ja se pääsi listojen kärkeen myös Uudessa-Seelannissa ja Espanjassa. Suomessa sen paras sijoitus virallisella singlelistalla oli kahdestoista.


title: Nanping

text: Nanping (, pinyin: Nánpíng Shì) on prefektuuritason kaupunki Kiinan Fujianin maakunnan pohjoisosassa. Kaupungin keskusta sijaitsee linnuntietä noin 130 kilometriä maakuntakeskus Fuzhousta länsiluoteseen. Nanpingin väkiluku on 2,646 miljoonaa (2010) ja pinta-ala 26 278 neliökilometriä.


title: Nanping

text:
Nanping rajoittuu etelässä Sanmingin, lännessä Fuzhoun ja Yingtanin, pohjoisessa Shangraon, Quzhoun ja Lishuin, sekä idässä Ningden prefektuuritason kaupunkeihin.
Piirikuntatasolla kaupunki jakautui (2010) seuraavasti:


title: Koripallon maailmanmestaruuskilpailut 1994

text: Vuoden 1994 koripallon maailmanmestaruuskilpailut pelattiin Kanadassa 4.-14. elokuuta. Kisojen lopputurnaukseen selviytyi 16 maata. Mestaruuden voitti tappioitta pelannut Yhdysvallat, hopeaa saavutti Venäjä ja pronssia Kroatia. Turnauksen korikuningas oli Australian Andrew Gaze ja arvokkain pelaaja Yhdysvaltain Shaquille O’Neal.


text:
MM-kilpailujen lopputurnaus pelattiin kolmella areenalla:
Lähde:


Karjalaan jääneiden vainajien muistomerkki on usealla Suomen paikkakunnalla sijaitseva muistomerkki. Niitä pystytettiin toisen maailmansodan jälkeen, koska omaiset eivät voineet vierailla luovutetun Karjalan alueelle haudattujen vainajien alkuperäisillä haudoilla. Karjalaan jääneiden vainajien muistomerkki löytyy lähes jokaisesta Suomen kunnasta. Usein tälläinen muistomerkki löytyy joko luterilaiselta hautausmaalta tai paikallisen ortodoksisen kirkon tai rukoushuoneen vierestä.


Karjalaan jääneiden vainajien muistomerkkejä ryhdyttiin pystyttämään järjestelmällisesti 1950-luvulla. Karjalan Liitto teki aiheesta aloitteen vuonna 1951 ja toimitti paikallisille Karjalaseuroille viisi kuvanveistäjä Kirsti Liimataisen suunnittelemaa vaihtoehtoista mallia. Tiettävästi ensimmäinen muistomerkki pystytettiin Humppilaan vuonna 1952. Liimataisen malleihin perustuneita muistomerkkejä pystytettiin lukuisille paikkakunnille, kuten Rovaniemelle, Kajaaniin, Saloon, Imatralle, Riihimäelle, Jämsään, Nokialle, Haapamäelle, Kauhajoelle, Kankaanpäähän ja Rautalammille. Helsingin Hietaniemen hautausmaalle pystytettiin 1957 valtakunnallinen Karjalaan jääneiden vainajien muistomerkki, jonka on suunnitellut Armas Tirronen.


title: Koripallon maailmanmestaruuskilpailut 1990

text: Vuoden 1990 koripallon maailmanmestaruuskilpailut pelattiin Argentiinassa 8.-19. elokuuta. Kisojen lopputurnaukseen selviytyi 16 maata. Mestaruuden voitti Jugoslavia, hopeaa saavutti Neuvostoliitto ja pronssia Yhdysvallat. Turnauksen korikuningas oli Brasilian Oscar Schmidt ja arvokkain pelaaja Jugoslavian Toni Kukoč.


text: Vuoden 1990 MM-kilpailujen lopputurnaus pelattiin kuudessa eri kaupungissa:


title: Corning Gorilla Glass

text: Corning Gorilla Glass tai lyhyemmin Gorilla Glass on Corningin valmistama, kestävä, alkali-aluminosilikaattilla vahvistettu kosketusnäyttömatkapuhelimien näyttölasi. Gorilla Glass mahdollistaa puhelimien ohuen ulkomuodon. Sitä käytetään esimerkiksi älypuhelimissa, taulutietokoneissa, tietokoneissa ja televisioissa.


title: Corning Gorilla Glass

text: Uusi 2.0-versio Corning Gorilla Glassista mahdollistaa puhelimen 20 % entistä ohuemman ulkomuodon. Se julkaistiin 24. lokakuuta 2012.


title: Corning Gorilla Glass

text: Corning Gorilla Glass 3 takaa yhtiön mukaan jopa kolminkertaisen suojan Gorilla Glass 2:een verrattuna. Gorilla Glass 3 on 0,7 mm paksu.


title: Corning Gorilla Glass

text: Corning Gorilla Glass 4 on Corning Gorilla Glass 3:n seuraaja. Se selviytyy ehjänä jopa 80 %:n todennäköisyydellä pudottamisesta metrin korkeudesta asfaltille tai muulle kovalle alustalle, vaikka on vain 0,4 millimetriä paksu. Samsung käytti Gorilla Glass 4:ää ensimmäisenä, jo ennen sen virallista julkaisua.


title: Corning Gorilla Glass

text: Gorilla Glass 5 julkaistiin 21. heinäkuuta 2016. Valmistaja lupaa sen selviytyvän ehjänä 80%:ssa pudotuksista 1,6 metrin korkeudesta kovalle alustalle. Ensimmäinen Gorilla Glass 5:ttä käyttävä älypuhelin oli Samsung Galaxy Note7.


title: Käsi sydämellä

text: Käsi sydämellä on vuonna 1969 ilmestynyt näyttelijä Tauno Palon omaelämäkerta, jonka on toimittanut teatterihistorioitsija Aino Räty-Hämäläinen. Kirjasta on otettu yhteensä kahdeksan painosta. Viimeisin ilmestyi pokkarina vuonna 2008, jolloin Palon syntymästä tuli kuluneeksi 100 vuotta.


title: Käsi sydämellä

text: Teoksessa hän kertoo elämästään ja taiteilijaurastaan vuoteen 1963 saakka, jolloin Palo vietti 35-vuotistaiteilijajuhlaansa. Elokuva- ja teatteriuransa lisäksi Palo muistelee muun muassa lapsuuttaan vuoden 1918 sisällissodan kauhujen keskellä sekä nuoruuttaan ennen ryhtymistään näyttelijäksi vuonna 1927. Lisäksi kirjassa on kolme laajaa kuvaliitettä, jotka sisältävät runsaasti valokuvia Palon perhealbumista, teatterinäyttämöltä sekä elokuvista.


title: That I Would Be Good

text: That I Would Be Good on kanadalaisen laulaja-lauluntekijä Alanis Morissetten kappale hänen neljänneltä ja kansainvälisesti toiselta studioalbumilta, "Supposed Former Infatuation Junkie". Kappaleen on tehnyt Alanis Morissette yhdessä Glen Ballardin kanssa ja sen on tuottanut Morissette. Morissette esitti kappaleesta akustisen live-version MTV Unplugged -esiintymisessään, mikä julkaistiin singlenä vuoden 2000 helmikuussa hänen Alanis Unplugged -albumiltaan.


title: That I Would Be Good

text: Kappale sai positiivisia arvosteluja musiikkikriitikoilta, jotka ylistivät muun muassa Morissetten huilusooloa. Single pääsi vain "Billboard" Adult Top 40 -ja Alankomaiden Dutch Top 40 -listalle.


title: That I Would Be Good

text: Kappaleessa kuuluva jatkuva sähköinen sirinä johtuu siitä, että Ballard vahingossa äänitti kappaletta liian lähellä vahvistinta. Kun Ballard korjasi vian, Morissette huomasi muutoksen välittömästi ja halusi sirinän takaisin sanomalla Ballardille, että kappale menettäisi taikansa ja hänen on laitettava se takaisin.


title: Aino Räty-Hämäläinen

text: Aino Räty-Hämäläinen (s. 1929) on suomalainen kirjailija ja teatterihistorioitsija. Hän on työskennellyt muun muassa Yleisradion kulttuuri- ja taidetoimittajana sekä Espoon ja Turun kulttuuritoimenjohtajana ennen jäämistään eläkkeelle Helsingin kulttuuritoimenjohtajan virasta vuonna 1991. Räty-Hämäläinen on toimittanut runokokoelmia ja kirjoittanut lukuisia taiteilijaelämäkertoja sekä Karjalaa käsitteleviä teoksia. Lisäksi hän on käsikirjoittanut vuonna 1973 valmistuneen Matti Tapion ohjaaman pitkän televisiodokumentin "Elän tätä päivää - lähikuva näyttelijä Tauno Palosta".


title: Aino Räty-Hämäläinen

text: Aino Räty-Hämäläisen teoksia ovat muun muassa vuonna 1969 ilmestynyt Tauno Palon omaelämäkerta "Käsi sydämellä", jonka toimitustyöstä hän vastasi, sekä vuonna 2000 julkaistu Räty-Hämäläisen aviopuolison Tapio Hämäläisen elämäkerta "Pohja se on miunkii säkis". Hän on myös toimittanut Wilho Ilmarin ja Ilmari Turjan elämäkerrat sekä Aarne Palkin runokokoelman "Suomi synnyinmaani". Räty-Hämäläisen oma elämäkerta "Voileipäkiviä" ilmestyi WSOY:n "Ihmisen ääni" -sarjassa vuonna 2004. Hänen viimeisin teoksensa on 2010 julkaistu "Arvoituksellinen muusa – inspiraation lähteillä", jossa Räty-Hämäläinen käsittelee muusan käsitettä ja sen historiaa. Väitöskirjansa hän teki Ilmari Turjan näytelmistä vuonna 1981.


title: Hands Clean

text: Hands Clean on kanadalaisen laulaja-lauluntekijä Alanis Morissetten kappale hänen viidenneltä ja kansainvälisesti kolmannelta studioalbumilta, "Under Rug Swept". Kappale julkaistiin singlenä kyseiseltä albumilta 5. helmikuuta 2002. Sen on sanoittanut, säveltänyt ja tuottanut Alanis Morissette. Kappale aiheutti polemiikkia sillä, että se oli kuulemma Morissetten muisto hänen kielletystä seksuaalisesta suhteesta paljon vanhempaan mieheen, kun hän oli noin 14-vuotias.


title: Hands Clean

text: Kappale sai yleisesti positiivisia arvioita musiikkikriitikoilta. Se myös pärjäsi hyvin listoilla. Kappale oli parhaimmillaan sijalla 23 U.S. "Billboard" Hot 100 -listalla. Kappale pääsi kärkeen Uuden Seelannin -ja Kanadan listoilla. Singlelle julkaistiin myös musiikkivideo vuonna 2002, jonka ohjasi Francis Lawrence.


title: Hands Clean

text: Sanoitukset kertovat Morissetten suhteesta vanhempaan mieheen Morissetten ollessa noin 14-vuotias. Säkeistöt on kirjoitettu kyseisen suhteen miehen oletetusta näkökulmasta, kun taas kertosäe edustaa Morissetten omia tuntemuksia.


title: Hands Clean

text: Albumin track-by-track selostuksessa Morissette kommentoi kappaletta näin:


title: Clarisse Agbegnenou

text: Clarisse Agbegnenou (s. 25. lokakuuta 1992) on ranskalainen judon olympiamitalisti, maailman- ja Euroopan-mestari. Hän on kilpaillut 63 kg:n painoluokassa vuodesta 2009 lähtien.


title: Clarisse Agbegnenou

text: Agbegnenou voitti maailmanmestaruuden Tšeljabinskissa 2014 kukistettuaan loppuottelussa israelilaisen Yarden Gerbin. Hän sai MM-hopeaa Rio de Janeirossa 2013 hävittyään Gerbille finaalissa ja Astanassa 2015 hävittyään loppuottelussa slovenialaiselle Tina Trstenjakille. Hän voitti MM-kultaa Budapestissa 2017 kukistettuaan finaalissa Trstenjakin ja Bakussa 2018, jolloin voitti loppuottelussa japanilaisen Miku Tashiron. Joukkuekilpailussa hän voitti maailmanmestaruuden 2014, sai MM-hopeaa 2018 sekä MM-pronssia 2013 ja 2017.


title: Clarisse Agbegnenou

text: Agbegnenou saavutti olympiahopeaa Rio de Janeirossa 2016 hävittyään loppuottelussa Tina Trstenjakille.


title: Clarisse Agbegnenou

text: Agbegnenou voitti Euroopan-mestaruuden Budapestissa 2013 kukistettuaan loppuottelussa venäläisen Marta Labazinan sekä Montpellier’ssa 2014 ja Tel Avivissa 2018, joissa hän voitti finaalissa Tina Trstenjakin. Hän sai EM-pronssia Tšeljabinskissa 2012 ja sijoittui viidenneksi Varsovassa 2017. EM-joukkuekilpailussa hän saavutti kultaa 2014 sekä hopeaa 2012 ja 2013. Bakun Euroopan kisoissa hän sai 63-kiloisissa pronssia ja joukkuekilpailussa kultaa.


title: Clarisse Agbegnenou

text: Hän sai alle 20-vuotiaiden MM-pronssia 2011 ja voitti kadettien (alle 17-v.) Euroopan-mestaruuden 57 kg:n sarjassa 2008.


title: Clarisse Agbegnenou

text: Agbegnenou on saavuttanut Masters-, Grand Slam- ja Grand Prix -kilpailuissa neljätoista turnausvoittoa, viisi kakkossijaa ja kaksi kolmossijaa sekä maailmancupeissa ja Continental Open -kilpailuissa yhden voiton ja yhden kolmossijan. Hän on voittanut aikuisten sarjassa kolme Ranskan-mestaruutta.


title: Alfa Romeo Giulia (2015)

text: Alfa Romeo Giulia on Alfa Romeon vuodesta 2015 lähtien valmistama ylemmän keskiluokan automalli, joka korvasi Alfa Romeo 159:n. Uuden mallin nimi on peräisin 1960–1970-luvuilla tuotannossa olleelta Giulialta. Auton ensiesittely tapahtui 24. kesäkuuta 2015 Aresessa, ja suurelle yleisölle se esiteltiin syyskuussa 2015 Frankfurtin autonäyttelyssä. Automallin valmistus alkoi marraskuussa 2015 ja myynti helmi–maaliskuussa 2016. Sitä on viety myös Yhdysvaltojen markkinoille vuoden 2016 lopusta alkaen. Giulia on valmistajansa ensimmäinen uusi takavetoinen malli sitten Alfa Romeo 75:n, jonka valmistus lopetettiin vuonna 1992.


title: Alfa Romeo Giulia (2015)

text: Giulia sai vuoden 2016 Euro NCAP -kolaritestistä tulokseksi täydet viisi tähteä.


title: Alfa Romeo Giulia (2015)

text: Ensiesittelyssä ollut Giulia Quadrifoglio oli malliston yläpäästä, sen voimanlähteenä on jo saman konsernin merkin Maseratin Quattroporte- ja Ghibli-malleissa käytetty kaksoisturboahdettu V6-moottori, joka tuottaa 510 hevosvoimaa ja kiihtyvyyden nollasta sataan 3,9 sekunnissa. Giulia Quadrifoglio on takavetoinen, mutta valmistusohjelmassa on myös nelivetoisia malleja.


title: Alfa Romeo Giulia (2015)

text: Pariisin autonäyttelyssä syyskuussa 2016 esiteltiin Giulia Veloce -malli, jossa on 2,0-litrainen (280 hv) bensiinimoottori yhdistettynä kahdeksanportaiseen automaattivaihteistoon ja nelivetoon.


title: Taven

text: Taven on fiktiivinen hahmo Mortal Kombat -pelisarjassa. Hahmo esiintyi -pelissä. Hahmo teki myös cameo roolin Mortal Kombat X -pelissä Kenshin ja Takedan lopetuksissa.


title: Taven

text: Taven on Edenialainen mies, jolla on kyky hallita tulta. Hän on puolijumala ja yhdessä veljensä Daegonin kanssa yrittää suojella Edeniaa vihollisilta. Rain on Tavenin velipuoli. Tavenilla on merkittävä rooli Mortal Kombat: Armageddon -pelissä jossa hänen täytyy kukistaa Blaze. Taven joutuu kamppailemaan Daegonia vastaan saatuaan tietää hänen petturuudestaan. Kukistettuaan veljensä Taven onnistuu kukistamaan Blazen. Tämä ei kuitenkaan estänyt Armageddonia.


title: Daegon

text: Daegon on fiktiivinen hahmo Mortal Kombat -pelisarjassa. Hahmo esiintyi -pelissä.


title: Daegon

text: Daegon on edenialainen puolijumala ja Tavenin ilkeä veli ja Rainin velipuoli. Mortal Kombat: Armageddon -pelissä Daegon surmasi vanhempansa ja perusti Red Dragon klaanin. Tavenin saatua tietää tästä hän taisteli veljeään vastaan ja kukisti hänet tappelussa.


title: Canopo (F531)

text: Canopo (runkonumero F531) oli Italian laivaston Canopo-luokan fregatti.


title: Canopo (F531)

text: Alus tilattiin Taranton laivastontelakalta (). Sen köli laskettiin 15. toukokuuta 1952 ja alus laskettiin vesille 20. helmikuuta 1955. Alus liitettiin laivastoon 1. huhtikuuta 1959.


title: Canopo (F531)

text: Alus poistettiin alusluettelosta 1981.


title: Castore (F533)

text: Castore (runkonumero F533) oli Italian laivaston Canopo-luokan fregatti.


title: Castore (F533)

text: Alus tilattiin Taranton laivastontelakalta (). Sen köli laskettiin 14. maaliskuuta 1955 ja alus laskettiin vesille 8. heinäkuuta 1956. Alus liitettiin laivastoon 1. huhtikuuta 1957.


title: Castore (F533)

text: Alus poistettiin palveluksesta 30. marraskuuta 1980.


title: Cigno (F555)

text: Cigno (runkonumero F555) oli Italian laivaston Canopo-luokan fregatti.


title: Cigno (F555)

text: Alus tilattiin Taranton laivastontelakalta (). Sen köli laskettiin 10. helmikuuta 1954 ja alus laskettiin vesille 20. maaliskuuta 1955. Alus liitettiin laivastoon 7. maaliskuuta 1957.


title: Cigno (F555)

text: Alus poistettiin alusluettelosta 1983.


title: Cantiere Navale Triestino

text: Cantiere Navale Triestino oli italialainen Monfalconessa sijainnut telakka, jonka Cosulichin suku perusti 1908 ja se lakkautettiin 1929. Telakan omistaa nykyisin Fincantieri.


title: Cantiere Navale Triestino

text: Cosulichin suku perusti vuonna 1908 Cantiere Navali Triestinon (CNT) Monfalconeen. Yhtiö oli italialainen, vaikka sen telakka sijaitsikin silloisen Itävalta-Unkarin alueella Monfalconessa. Ensimmäisen maailmansodan alettua CNT valmisti sekä kauppa- että sotalaivoja kuten Itävalta-Unkarin laivaston risteilijän "SMS Saidan". Italian julistettua sodan Itävalta-Unkarille vuonna 1915 jättivät telakan italialaiset työntekijät työnsä ja telakka-alueen ollessa liian lähellä rintamalinjaa, jotta työt olisivat voineet jatkua. Italian maavoimat miehittivät alueen 8. kesäkuuta ja telakka oli Itävalta-Unkarin tykistön tulen alla heinäkuusta syyskuuhun osana Isonzon taistelua. Telakka jatkoi toimintaansa saatuaan vuokrattua tiloja Budapestista DDSG:n telakalta sekä Polan laivastontelakalta. Sodan aikana telakka valmisti Itävalta-Unkarin laivastolle U-27 -luokan sukellusveneitä.


title: Cantiere Navale Triestino

text: Sodan päätyttyä Triesten alue liitettiin Italiaan ja telakka jatkoi toimintaansa Italiassa valmistaen Italian kuninkaallisen laivaston ja kauppamerenkulun tarvitsemia aluksia. Vuonna 1923 yhtiöstä irrotettiin lentokonetoiminnot, joista muodostettiin CANTin lentokoneyhtiö. Vuonna 1929 CNT yhdistyi Stabilimento Tecnico Triestinon kanssa muodostaen Cantieri Riuniti dell'Adriaticon (CRDA). CNT:n telakka sai täten uuden nimen CRDA Monfalcone ja se erikoistui sukellusveneiden valmistukseen. Ennen toista maailmansotaa valmistetuista sadasta sukellusveneestä Monfalconessa valmistettiin 47.


title: Cantiere Navale Triestino

text: CRDA Monfalconen telakka liitettiin osaksi Fincantieria vuonna 1984.


title: J. Karjalaisen diskografia

text: Tämä on J. Karjalaisen diskografia. "vinyyli 7" ellei muuta mainita, PS=kuvapussi"


title: J. Karjalaisen diskografia

text: J.Karjalainen & Mustat Lasit - Topi Sorsakoski & Agents:


title: J. Karjalaisen diskografia

text: Singlet:


title: J. Karjalaisen diskografia

text: Promolevyt:Tiedot: mainosbiisit aakkosissa, Teoston rekisteröintipäivä, kreditit"J. Karjalainen ja Mustat Lasit - laulukirja", Love-kustannus, ISBN 951-9377-23-9, -92


title: Varastohämähäkki

text: Varastohämähäkki ("Tegenaria atrica") on kookas hämähäkki, joka asuu sisätiloissa ja rannoilla. Laji on levinnyt 1900-luvun lopulla Keski-Euroopasta Suomeen, ja sillä on pääkaupunkiseudulla vahva kanta.


title: Jäähyväiset kummisedälle

text: Jäähyväiset kummisedälle ("A Bronx Tale") on yhdysvaltalainen vuonna 1993 valmistunut elokuva ja Robert De Niron esikoisohjaus. Se sijoittuu 1960-luvulle Bronxin esikaupunkiin New Yorkissa ja kertoo amerikanitalialaisen bussikuskin pojasta Calogerosta, joka ystävystyy paikallisen mafiapomo Sonnyn kanssa.


title: Jäähyväiset kummisedälle

text: Lorenzo Anello (Robert De Niro) on amerikanitalialainen bussikuski Bronxin esikaupungissa New Yorkissa. Hänellä on vaimo Rosina (Kathrine Narducci) ja poika Calogero (Francis Capra). Eräänä päivänä Calogero joutuu silminnäkijäksi murhaan kotitalonsa edessä. Poliisit pyytävät häntä kertomaan tekijän, joka on mafiapomo Sonny, mutta Calogero valehtelee, eikä Sonny jää kiinni. Myöhemmin Sonny kutsuu pojan juttusilleen ja he Calogero alkaa tehdä vanhemmiltaan salaa tarjoilijan töitä viereisessä ravintolassa. Kerran, kun Calogero vie kahvia Sonnyn porukalle ravintolan kellariin, Sonny antaa hänen heittää puolestaan noppia. Calogeron onnistuu heittää useita voittoheittoja, mikä lujittaa hänen ja Sonnyn ystävyyttä entisestään. Calogeron vanhemmat kuitenkin löytävät pojan juomarahat ja tivaavat häneltä, mistä hän on ne saanut. Kun totuus paljastuu, isä Lorenzo hermostuu ja lähtee Calogeron kanssa viemään rahoja takaisin Sonnylle. Lorenzo ja Sonny ajautuvat riitaan ja Lorenzo kieltää Calogeroa olemasta missään tekemisissä Sonnyn kanssa.


title: Jäähyväiset kummisedälle

text: Calogero ei kuitenkaan kiellosta välitä. Kuluu muutama vuosi ja hän on teini-ikäinen ja Sonnyn silmäterä. Sonny on kuitenkin huolissaan Calogerosta, sillä Calogeron kavereilla on taipumusta huliganismiin. Yhtenä päivänä Calogero iskee bussimatkalla silmänsä tummaihoiseen tyttöön Janeen. Bronxissa rotumellakat ovat kuitenkin arkipäivää, joten hän epäröi. He kuitenkin tapaavat ja sopivat menevänsä elokuviin. Ennen treffejä joukko tummaihoisia pyöräilee Calogeron ja hänen kavereidensa ohi. Kaverit hyökkäävät heidän kimppuunsa ja Calogero joutuu vasten tahtoaan mukaan tappeluun. Kun Jane ja Calogero tapaavat, käy ilmi, että Janen veli joutui tappelussa pahoinpidellyksi. Calogero ja Janen veli ajautuvat sanaharkkaan, jonka lopuksi Calogero päästää vahingossa rasistisen herjauksen suustaan. Calogero, joka oli liikkellä Sonnyn lainaamalla autolla, palaa pettyneenä kotiin. Myöhemmin Sonny tulee raivoissaan Calogeron luo ja väittää tämän asentaneen autoon pommin, joka ei onneksi ollut räjähtänyt. Calogero vannoo, että Sonny on väärässä.


title: Jäähyväiset kummisedälle

text: Tämän jälkeen Calogeron tapaa kaverinsa, jotka ovat matkalla mustien asuinalueelle palopommien ja aseiden kera. Calogero ei rohkene sanoa ei, kun he pyytävät häntä mukaansa. Sonny kuitenkin näkee tilanteen ja pysäyttää matkalla hiedän autona ja käskee Calogeron mukaansa. Sonny tulee pelastaneeksi Calogeron hengen, sillä auto räjähtää, kun yksi mustista heittää palopommin takaisin autoon ja jäljellä olevat pommit räjähtävät. Kaikki autossa olevat saavat surmansa. Calogero tapaa kotimatkallaan Janen, joka on tullut kertomaan, että veljen mukaan Calogero olikin auttanut häntä. Silloin Calogero muistaa kaverinsa, kiirehtii Janen kanssa paikalle ja näkee ystävänsä palaneina täkkien alla. Nyt hänkin tajuaa Sonnyn pelastaneen hänen henkensä ja juoksee takaisin hänen luokseen täpötäyteen ravintolaan. Hänen puikkelehtiessaan läpi väentungoksen hän näkee yhdet kasvot, jotka eivät hymyile, kuten muut. Nämä kasvot lähestyvät Sonnya, ja niiden omistaja nostaa revolverin Sonnyn ohimolle ja ampuu tämän. Ampuja oli sen miehen poika, jonka Sonny itse ampui Calogeron silmien edessä vuosia aiemmin.


title: Jäähyväiset kummisedälle

text: "Video-oppaassa" vuodelta 1994 Olavi Similä kutsui uutuuselokuvaa lämminhenkiseksi, haikean realistiseksi ja hyvin onnistuneeksi esikoisohjaukseksi ja antoi sille neljä tähteä viidestä, mikä vastaa sanallista arviota ”erinomainen”.


title: Sinkkijodidi

text: Sinkkijodidi (ZnI) on sinkki- ja jodidi-ionien muodostama epäorgaaninen ioniyhdiste. Yhdistettä voidaan käyttää lääketieteessä ja orgaanisen kemian synteeseissä.


title: Sinkkijodidi

text: Huoneenlämpötilassa sinkkijodidi on väritöntä tai kellertävää hygroskooppista kiteistä ainetta. Yhdiste liukenee hyvin veteen ja liukenee myös etanoliin, glyseroliin ja dietyylieetteriin. Aine on heikko Lewis-happo, minkä vuoksi sen vesiliuokset ovat hieman happamia. Sinkkijodidi hajoaa hitaasti ilman ja valon vaikutuksesta, jolloin muodostuu jodia.


title: Sinkkijodidi

text: Sinkkijodidia voidaan valmistaa liuottamalla metallista sinkkiä vetyjodidin kiehuvaan vesiliuokseen, neutraloimalla vetyjodidin vesiliuosta sinkkioksidin avulla hopean toimiessa katalyyttinä tai kuumentamalla sinkin ja jodin seosta typpi-ilmakehässä 600 °C:n lämpötilaan.


title: Sinkkijodidi

text: Sinkkijodidi on antiseptinen ja aine, mihin tarkoitukseen sitä käytetään lääketieteessä. Sitä voidaan käyttää myös astringenttina. Lisäksi yhdistettä käytetään organosinkkiyhdisteiden valmistukseen, sinkki-jodidi-tärkkelys-liuoksen valmistamiseen, katalyyttinä additio- ja substituutioreaktioissa sekä Simmons–Smith-reaktioissa.


title: To nie ja

text: To nie ja () on puolalaislaulaja Edyta Górniakin kappale, jolla hän edusti Puolaa Eurovision laulukilpailussa 1994. Kappaleesta julkaistiin myös englanninkielinen single "Once in a Lifetime" ().


title: To nie ja

text: Puola teki debyyttinsä Eurovision laulukilpailussa vuonna 1994. "To nie ja" sai 166 pistettä ja sijoittui toiseksi, joka on Puolan paras sijoitus Eurovision laulukilpailussa.


title: Zhenjiang

text: Zhenjiang (, pinyin: Zhènjiāng Shì) on prefektuuritason kaupunki Kiinan Jiangsun maakunnan eteläosassa Jangtsejoen etelärannalla. Kaupungin keskusta sijaitsee linnuntietä 62 kilometriä maakunnan pääkaupunki Nanjingistä itään, ja noin 210 kilometriä Shanghaista länsiluoteeseen. Kaupungin väkiluku on 3,114 miljoonaa (2010) ja pinta-ala 3 799 neliökilometriä.


title: Zhenjiang

text: Zhenjiang rajoittuu lännessä Nanjingiin, pohjoisessa Yangzhoun, idässä Taizhoun, sekä etelässä Changzhoun prefektuuritason kaupunkiin.


title: Zhenjiang

text: Piirikuntatasolla kaupunki jakautuu seuraavasti:


title: Zhenjiang

text: Kaupunkipiirit (3)


title: Zhenjiang

text: Piirikuntatason kaupungit (3)


title: Guardians of the Galaxy Vol. 2

text: Guardians of the Galaxy Vol. 2 on vuonna 2017 ensi-iltansa saanut supersankarielokuva, joka perustuu Marvel Comicsin luomaan supersankariryhmään Galaksin Vartijat. Se on jatkoa vuoden 2014 elokuvalle "Guardians of the Galaxy" sekä Marvel Cinematic Universen viidestoista elokuva. Elokuvan on ohjannut ja käsikirjoittanut James Gunn, ja sen pääosissa ovat Chris Pratt, Zoë Saldaña, Dave Bautista, Vin Diesel, Bradley Cooper, Michael Rooker, Karen Gillan, Pom Klementieff, Elizabeth Debicki, Chris Sullivan, Sean Gunn, Sylvester Stallone ja Kurt Russell. Elokuvassa Galaksin Vartijat selvittävät totuutta Tähtilordin isästä.


title: Guardians of the Galaxy Vol. 2

text: "Guardians of the Galaxy Vol. 2" julkistettiin San Diego Comic-Con International -tapahtumassa vuonna 2014 ennen ensimmäisen elokuvan ensi-iltaa, Gunnin vahvistaessa samalla paluunsa ohjaajaksi. Elokuvan virallinen nimi paljastettiin vasta kesäkuussa 2015. Kuvaukset alkoivat helmikuussa 2016 Pinewood Atlanta Studiosilla ja päättyivät kesäkuussa 2016. Gunn sanoi, että jatko-osa sijoittuisi pian ensimmäisen elokuvan jälkeen, tutkiakseen Vartijoiden uutta roolia ja jatkaakseen tarinaa Quillin isästä, rooliin, johon Russell valittiin heinäkuussa 2016, näyttellen Egoa, joka ei sarjakuvissa ollut Quillin isä.


title: Guardians of the Galaxy Vol. 2

text: "Guardians of the Galaxy Vol. 2" sai maailmanensi-iltansa Tokiossa 10. huhtikuuta 2017. Elokuvateattereihin se ilmestyi Suomessa 26. huhtikuuta 2017 ja Yhdysvalloissa 5. toukokuuta 2017. Elokuva sai pääosin positiivisen vastaanoton, kriitikoiden ylistäessä visuaalisia efektejä, soundtrackia ja näyttelijöitä, vaikka se ei ollut heidän mielestä yhtä hyvä kuin ensimmäinen elokuva.


title: Guardians of the Galaxy Vol. 2

text: Xandarin taistelun sankareiksi julistetut Galaksin Vartijat – Peter Quill, Gamora, Drax, Rocket ja pikku-Groot – ovat saaneet Sovereign-kansan ylipapittarelta Ayeshalta tehtävän puolustaa arvokkaita anulax-akkuja abiliskina tunnetulta hirviöltä. Vastineeksi nämä luovuttavat Vartijoille Nebulan, joka oli vangittu yrityksestään varastaa akkuja. Kun paljastuu, että Rocket on itse varastanut muutaman akun, Sovereign lähettää kauko-ohjattuja hävittäjiä tappamaan Vartijat. Salaperäinen olento tuhoaa helposti kaikki hävittäjät, mutta Vartijoiden alus "Milano" tekee pakkolaskun läheiselle planeetalle. Olento paljastaa olevansa Quillin isä Ego ja kutsuu poikansa sekä Gamoran ja Draxin kotiplaneetalleen. Rocket ja Groot jäävät korjaamaan "Milanoa" ja vahtimaan Nebulaa.


title: Guardians of the Galaxy Vol. 2

text: Ayesha palkkaa Yondu Udontan ja Ravagerit etsimään Vartijat. Yondu jäljittää "Milanon" sijainnin, mutta kun hän päättää Quillin nappaamisen sijaan vain myydä Sovereignilta varastetut akut, Ravagerit nousevat Taserfacen johdolla ja Nebulan avustuksella kapinaan. Taserface vangitsee Yondun ja Rocketin alukselleen "Electorille", kun taas Nebula lähtee etsimään Gamoraa kostaakseen tälle heidän adoptioisänsä Thanoksen aiheuttamat kidutukset. Yondu kertoo Rocketille olevansa karkotettu suuremmasta avaruusrosvoyhteisöstä lasten kaappaamisen takia ja ettei luota Egoon. Groot ja Yondun uskollinen perämies Kraglin vapauttavat heidät, minkä jälkeen he tuhoavat aluksen ja tappavat sen miehistön ennen kuin pakenevat. Taserface ehtii kuitenkin ennen kuolemaansa ilmoittaa Sovereign-kansalle Vartijoiden olinpaikan.


title: Guardians of the Galaxy Vol. 2

text: Esitellessään planeettaansa Ego kertoo olevansa celestiaali, joka oli muodostanut planeetan aivojensa ympärille todelliseksi kehokseen, mutta luonut itselleen myös ihmiskehon matkustaakseen ympäri galaksia ja kommunikoidakseen muiden elollisten olentojen kanssa. Lopulta hän oli tavannut Quillin äidin Meredithin ja rakastunut tähän. Meredithin kuoltua hän oli palkannut Yondun noutamaan Quillin. Mutta Yondu ei tuonutkaan häntä, joten Ego päätti etsiä poikansa itse. Hän opetti Quillin käyttämään perimiään celestiaalin voimia planeetan ympäristön manipulointiin. Nebula saapuu Egon planeetalle ja yrittää tappaa Gamoran. He päätyvät kuitenkin tekemään aselevon ja löytävät planeetan alla sijaitsevista luolista satoja luurankoja. Sillä välin Ego paljastaa Quillille istuttaneensa vierailemilleen planeetoille kasveja, joiden tarkoitus oli muuntaa planeetat hänen kehonsa jatkeiksi. Mutta laajennusprosessin käynnistämiseen tarvittiin toinen celestiaali, joten hän teki itselleen useita jälkeläisiä satojen naisten kanssa ja palkkasi Yondun tuomaan lapset hänelle. Ego oli kuitenkin tappanut lapset, koska nämä eivät olleet perineet celestiaalin voimia kuten Quill. Hypnotisoitu Quill oli aikeissa suostua auttamaan isäänsä, kunnes sai selville Egon istuttaneen tarkoituksella Meredithiin aivokasvaimen, johon tämä kuoli.


title: Guardians of the Galaxy Vol. 2

text: Draxin kanssa lähentynyt Egon naiivi ja empaattinen kasvatti Mantis tunnustaa totuuden Draxille, Gamoralle ja Nebulalle juuri kun Rocket, Yondu, Groot ja Kraglin saapuvat. Vartijat joutuvat taisteluun sekä Egoa että paikalle saapuneita Sovereignin hävittäjiä vastaan päästäkseen planeetan ytimeen. Rocket rakentaa anulax-akuista pommin, jonka Groot asettaa Egon aivoihin. Quill käyttää voimiaan pitääkseen Egon kiireisenä kunnes muut Vartijat pääsevät pakenemaan. Pommin räjähdys tappaa Egon ja aiheuttaa planeetan romahtamisen, mutta Yondu uhraa itsensä pelastaakseen Quillin. Quill tajuaa, ettei Yondu koskaan vienyt häntä Egon luokse, koska halusi estää häntä kokemasta samaa kohtaloa kuin Egon muut lapset, ja alkaa pitää tätä todellisena isänään. Nebula tekee sovinnon Gamoran kanssa, mutta lähtee pois etsiäkseen keinon surmata Thanos. Vartijat ja heihin liittynyt Mantis järjestävät Kraglinin kanssa Yondulle hautajaiset, joihin osallistuvat muutkin Ravagerit, jotka olivat taas hyväksyneet Yondun yhdeksi heistä.